Kodin Kuvalehti – Blogit | Nuttu nurin, onni oikein – Jotenkin parempi ihminen\nJotenkin parempi ihminen\nklo 16:29 | 21.1.2016\nTänä vuonna ajattelin ruveta paremmaksi ihmiseksi. Tosin viime vuonnakin ajattelin. Mutta nyt ajattelin ruveta semmoiseksi paremmalla tavalla paremmaksi. Semmoiseksi, joka ei narise pienistä, kiittää ja kannustaa paljon, jonka hymy ei hyydy ja jonka tahdonvoima ei petä edes jääkaapin kahvassa. Semmoiseksi onnelliseksi, tasapainoiseksi ihmiseksi, joista lehdistä lukee ja joita telkkarissa näkee.\nTiedon puutteeseen ei pitäisi ainakaan tämän projektin kaatua, koska paremman elämän ohjetta sataa ihmisen päälle niin, ettei väistelemään ehdi. Ja sepä se juuri ongelma onkin. Mikä niistä lukemattomista onnellisen ja hyvän elämän ohjeista on paras? Mikä on se, jota noudattamalla elämä alkaisi parantua, hyvä olo lisääntyä ja keho virkistyä? Mikä olisi se, jota noudattamalla saisi elämäänsä lepoa eikä vain yhtä suoritettavaa stressitekijää lisää, joka ei kiristäisi arjen aikatauluja ja hermoja entisestään? Mikä olisi se, jota noudattamalla askel kevenisi ja hymy karehtisi kasvoilla ilman syytä?\nElämä menee nimittäin helposti projektista toiseen pinnistellessä. On talon rakennusta, lasten kasvatusprojektia, koiran koulutusta, parisuhdesolmuja, sisustamista ja kesämökkiä ja kun ne saadaan jonkinmoiseen kuosiin, alkaa oman mielen muokkaaminen joustavaksi, tyytyväiseksi, rauhalliseksi, keskittyneeksi ja mitä näitä nyt on. Koko ajan on meneillään joku muokkausprojekti ja sinnikäs yritys hallita elämää ja löytää taika-avain, jolla se helpoiten kävisi. Usein tähän väliin iskee vielä jokin sairaus, jota ei hengästyttävästä yrittämisestä huolimatta voikaan hallita. Koska elämää ei voi.\nLöysin äskettäin kuvan itsestäni joskus 70-luvulla. Kuva esittää minua ja kissaani Misseä. Kuva on ainutlaatuinen, koska minusta ja Missestä ei ole muita kuvia. Tarkkaan ottaen ei ole ihan tätä yhtäkään, koska minusta näkyy kuvassa vain puoli päätä. Silti kuva on säästetty, koska onhan siinä sentään Misse (joka muuten otti hatkat ja katosi, koska puin sille nukenvaatteita). Tuo kuva puhutteli minua ja palasi kummittelemaan mieleeni (tai ehkä se oli Misse….). Se johdatteli minut tärkeän oivalluksen ääreen: Parempi elämä tulee siitä, että toisinaan tyytyy siihen, mitä nyt sattuu tulemaan.\nJotenkin tuntuu, että 70-luvulla osattiin suhtautua elämään rennommin ja vähemmän suorituskeskeisesti. 70-luku oli nimittäin ainakin minulle onnellista aikaa, stressi ei ollut kansantauti, ja kaikki ruoka oli terveellistä. Lääkärit olivat aina oikeassa ja opettajia kunnioitettiin. Elämä oli riittävän hyvää eikä täydellisyyteen tarvinnut kurotella. Vieraille tarjottiin voileipiä ja lauantaina syötiin saunamakkarat. Sisustamista oli se, että taloon kannettiin tarvittavat huonekalut. Ja albumiin pääsi kuva, jossa näkyi vain puoli ihmistä.\nTuo valokuva sai minut pohtimaan tavoitettani uudelleen. Entä jos tämä vuosi olisikin projekteista vapaa välivuosi? Jospa tänä vuonna lakkaisin yrittämästä olla parempi, hyväkuntoisempi, hoikempi, tehokkaampi, taitavampi. Jospa tekisin asioita, joita haluan tehdä, enkä niitä, joita pitää tehdä. Jospa tyytyisin siihen, mitä nyt sattuu tulemaan. Eihän sitä tiedä, vaikka vahingossa sattuisi priimaa pukkaamaan.\nklo 9:55 | 5.2.2016\nKannatan satasella! ;-)\nklo 21:37 | 8.1.2016\nPaukkuvat pakkaset saavat minut tuntemaan oloni syvästi suomalaiseksi, selviytyjäksi, kunnon kansalaiseksi, pärjääjäksi, melkein sankariksi ja hiukan urhoolliseksikin. Pakkaskansa ei narise turhasta, pakkaskansa menee ja raaputtaa autonsa jääkuoren alta tai pukee kymmenen kerrosta vaatetta ja polkaisee pyörällä töihin. Kun muut sulkevat koulunsa ja työpaikkansa ja ovensa, pakkaskansa lähtee lenkille ja avantoon ja luistelemaan. Siinä on jotakin liikuttavan sinnikästä. Meitä ei niin vain pysäytetä. Paukkukoon pakkanen, jäätyköön maa ja auto ja putket, elämä jatkuu.\nKun muut linnoittautuvat lämpimiin sisätiloihin odottelemaan kevättä, pakkaskansa vaeltaa kameroineen ihastelemaan satumaisen kaunista maisemaa. On jääkukkaa, hangen kimallusta, kimmeltävää jääpintaa, höyryäviä avovesiä, haloilmiöitä ja huurteisia oksia. Ja sitten on vielä niitä pakkaskansan hurjapäitä, joita kalamiehiksi kutsutaan. Heiltä puuttuu kylmän aistimus kokonaan, siksi he voivat istua pilkkiavannon reunalla paleltumatta kokonaisia päiviä tai viritellä kalaverkkojaan jään alle märät vaatteet ihoon kiinni jäätyneinä ja vihellellen veistellä vitsejä viileähköstä kelistä.\nTavallinen pakkaskansa palelee, vaan ei peräänny. Posket huurussa ja ripset paksussa jäässä tallustelin tänäänkin pilkkopimeässä aamussa töihin. Tänään jätin polkupyörän kotiin, koska eilinen pyöräily oli hidasta kuin suojuoksu ja otsaani kivisti kypärän ja ohuen pipon läpi puhaltava jäätävä viima. Jotakin hämärää tyydytystä tuottaa pelkkä paukkupakkasessa työpaikalle suoriutuminen. Melkein tekisi mieli ripustaa mitali kaikkien perille päässeitten kaulaan. Entäs lapset sitten? Pimeät pyörätiet ovat mustanaan reput selässä reippailevia hiukan yli metrin mittaisia pikkuihmisiä, jotka nurkumatta (no, mielikuvissani ainakin) vaeltavat kuuliaisesti kohti koulua joka ikinen arkipäivä pakkasen puremista piittaamatta. Koulussa he saattavat kysyä, saako välitunnilla jäädä sisälle, mutta kun välitunti koittaa, suurin osa pinkaisee silti pihalle pelaamaan jalkapalloa tai leikkimään hippaa säässä, joka jähmettäisi turistin tuossa tuokiossa patsaaksi. Melkein liikutun, kun katson noita punaposkisia reippauden perikuvia, pieniä sankareita, suomalaisia selviytyjiä.\nEihän tämä maailman mittakaavassa kauhean sankarillista ole, jos pahin vihollinen on kylmyys. Mutta tavallisen ihmisen maailmassa voi olla tervehdyttävää kokea itsensä selviytyjäksi edes jossakin. Pärjäsin pakkasessa! Uskaltauduin ulos! Pulahdin avantoon! Vastoinkäymisiä ja niitä tilanteita, joissa urhoollinen selviytyjä loistaa poissaolollaan, riittää varmasti jokaisen elämässä. Siksi liki 30 asteen pakkasessa työpaikalleen tai kauppaan tai lenkille pinnistellyt suomalainen voi olla ainakin hetken oman elämänsä sankari. Rati-riti-ralla, hyvin teki halla!\nJoulurauhan pitempi kaava\nklo 8:00 | 15.12.2015\nJoka vuosi naureskelen marraskuussa jouluhössötykselle ja lahjatohinoille, olen rento ja huoleton, koska minähän en joulusta stressaa. Jouluja on, kuulkaas, nähty niin monta, että pakollisia kuvioita on jäljellä enää vähän. Aika on hionut pois kaappien siivoukset ja rosollin teot, pakettirallin ja ylenpalttisen kodin koristelun. Minähän en joulusta stressaa.\nJoulukuun alussakin vielä vitsailen lahjojen perässä juoksentelusta, jouluruokien tekemisestä pakkaseen ja korttiaskartelusulkeisista. Ei koske minua, ehei! Sitten se hiipii jostakin nurkan takaa kuin pahankurinen tonttu. Se löytää minusta pehmeän kohdan, johon voi painaa syyttävän sormensa ja kiertää vähän. Ohimoita alkaa yhtäkkiä kiristää somen, lehtien ja ystävien reseptihehkutukset, ahkeruusluettelot ja jouluihkamointi. Joulukuun puolessa välissä huomaan olevani jo kaulaani myöten suossa: oppilasarvioinnit kesken, joulujuhlaesitys rempallaan, koti arkiasussaan, joululahjat hankkimatta ja leipomiset leipomatta – ja syyttävä sormi kalvaa sisuksissa asti. Joku voisi sanoa tähän, että älä leivo. Älä hanki lahjoja. Minäkin voisin. Mutta kun en sano, koska joku joulumuori minussa alkaa yhtäkkiä himoita vanhanajan joulua lahjoineen ja pipareineen. Yhtäkkiä olen satavarma, että juuri tämä joulu ja kaikki sen rakkaat jouluvieraat ansaitsevat käsintehtyjä lahjoja, herkullista ja terveellistä, lisäaineetonta ja kaunista, tarpeellista ja tietynlaista. Ja minä juoksen. Pääni on punainen kuin tonttulakki, kauppalista kilometrin mittainen, muisti pätkii, uni on katkonaista ja kaikki hienot mielenhallintataidot tipotiessään.\nTöissä jaksan vielä laulaa joululauluja ja treenata joulunäytelmää, houkutella oppilaita työntekoon ja askarrella joulua, mutta pysähtyessä pääni surisee kuin mehiläispesä. Jouluaatto lähestyy, ja minä paketoin, leivon, paistan ja siivoan. Koska yhtäkkiä huomaan aatonaattona, että jääkaappi on aivan törkyisen näköinen – sehän on pestävä! Aatonaattona huomaan yleensä myös, että pesuhuoneen kaakelit ovat kamalan näköiset – nehän on pestävä! Riehun ja touhuan kuin maaninen sähköjänis, kunnes aattoiltana kaikki on tehty. Leivonnaiset leivottu, koti siisti, ruoat valmiina ja kertaalleen tarjoiltukin, juhlarutiinit läpikäyty, perhe kylläinen ja onnellinen. Silloin alkaa minun jouluni.\nJoulupäivä on kaikista päivistä parhain, silkkaa lepoa ja rauhaa. Rakkaita ihmisiä ympärillä, siisti koti, kaapeissa riittävästi hyvää ruokaa, suklaata käden ojennuksen päässä eikä mihinkään ole kiire, koska kaikki on tehty. Joulupäivä tuntuu autuaista autuaimmalta, melkein kuin pala taivasta olisi laskeutunut maan päälle. Joka vuosi päätän, että ensi vuonna ei mitään riehumista eikä maanista puurtamista viime metreillä vaan ajoissa valmistautumista matalalla profiililla - ja joka vuosi löydän itseni konttaamasta hiki otsalla aatonaattoyönä rätti kädessä ja vahtimasta uunissa paistuvia erikoisherkkuja. Ehkä on aika hyväksyä, että tämä on minun ikioma tapani valmistautua jouluun, koska lopputuloksena on aina ollut tuo ihmeellinen joulurauha.\nSitä toivon jokaiselle: ihmeellistä joulurauhaa – ja ehkä jonkin lyhyemmän kaavan kautta.\nklo 10:54 | 15.12.2015\nHahaa, mainio tarina! Jaan tämän myös KK:n Facebook-ystävien iloksi!\nklo 14:59 | 15.12.2015\nklo 18:08 | 30.12.2015\nHyvä kirjoitus! Tuttuja tunnelmia! Terveisin tuikku Koti meidän -blogista\nklo 19:57 | 3.1.2016\nKiitos! Helpottavaa kuulla.... ;)\nOstaisin yhden puhelimen\nklo 8:00 | 4.12.2015\nVoi sulosointuiset Suomi-filmit sentään, kuinka ostosten teko oli joskus helppoa! Vaan ei ole, kuulkaas, enää. Menkää vaikka ja yrittäkää ostaa puhelin. Minä menin. Jonotin liikkeessä tunnin ja toisen tunnin kuuntelin puhetta, josta en ymmärtänyt puoliakaan. Pökertyneenä informaation paljoudesta raahauduin kotiin ilman luuria. Oivalsin, että puhelimen ostoa varten on tehtävä taustatyötä, ja ostoksille on mentävä oikein varustautuneena.\nNiinpä meillä tutkittiin keskustelupalstoja (siis mies tutki), vertailtiin hintoja (mies) ja arvioitiin ohjelmistojen soveltuvuutta (edelleenkään en minä). Seuraavalla täsmäiskureissulla minulla oli mukanani muistiinpanot puhelimen merkistä, sopivasta hinnasta ja vielä liittymästä varmuuden vuoksi. Kaikki oli paperilla. Homma harvinaisen selvä. Vaan kuinkas kävi? Taas tulin kotiin pyörryksissä informaation paljoudesta ja nipin napin kaupan kalleimmasta puhelimesta irrottautuneena. Taitava myyjä oli saanut minut tarvitsemaan juuri sitä, koska se kädessä voi sukeltaa ja ottaa selfien seitsemästä ihmisestä yhtä aikaa. En kylläkään ole ikinä sukeltanut eikä minulla ole edes seitsemää ystävää. Mies ihmetteli, mitä muistiinpanoille kävi. Olin sullonut ne laukkuuni jossain siinä syvänmerensukellusten ja selfien oton välimaastossa.\nKolmas kerta toden sanoo. Tällä kertaa päätin, että kotiin ei ole tulemista ilman puhelinta – ja nimenomaan ilman sitä muistiinpanoissa mainittua. Heti kättelyssä kävi ilmi, että lempivärini oli päässyt loppumaan. (Huono enne, jota olisi ehkä kannattanut kuunnella.) Päätin kuitenkin tyytyä toiseksi parhaaseen. Yllättäen liittymän vaihdossakin ilmeni ongelmia, koska tietoihini pääsy oli kuulemma estetty. Myyjä tiedusteli, olinko poliisi tai lastensuojelun ammattilainen, koska heidän tietonsa suojataan. Kun en ollut, myyjä tokaisi kyseen olevan sitten maksuhäiriömerkinnästä. Paniikissa kelasin muistiani, olinko jättänyt jonkin laskun maksamatta, mutta en saanut mieleeni yhtäkään. Paitsi ne rumat joulukortit, joita joku järjestö lähettää pyytämättä joka vuosi. Ei kai se voi olla syynä? Asiakkaat jonossa höristelivät korviaan ja mittailivat minua uusin silmin: ”Ei olisi tuostakaan uskonut..” ”Uusi puhelin pitää saada, vaikka on entisetkin laskut maksamatta...” Korviani kuumotti ja niskani punoitti. Sitten myyjä huomasi, että virhe olikin tietoliikennehäiriössä, kone jumitti. Sellaista kuulemma sattuu. Pahoittelut. Harmi vain, että ne äskeiset jonotyypit olivat jo tipotiessään.\nLopulta pääsin kotiin uuvuttava tehtävä suoritettuna. Tai niin ainakin kuvittelin. Hetken kuluttua vanhaan puhelimeeni tuli tekstiviesti: ”Liittymän siirtäminen epäonnistui. Ottakaa yhteyttä asiakaspalveluumme.” Soitin, jonotin, kuuntelin odottelumusiikkia, jonotin, pääsin läpi, puhelu katkesi, soitin, jonotin, kuuntelin musaa jne. Tätä muutama kierros ja lopulta: ”Liittymänne on miehenne nimissä. Olisiko hän paikalla ja voisiko hän todistaa, että olette sovelias uuden liittymänne haltijaksi.” Ou mai gaad! Teki mieli hakata puhelinta pöytään ja päätä seinään, mutta pysyttelin umpikireän rauhallisena ja kiikutin luurin isännälle, joka intoutui tietenkin vitsailemaan: ”Mä en nyt kyllä oikein tiedä, voiko tuolle mitään liittymää antaa...”\nSoittakaa mulle, jos uskallatte. Siis jos joskus saan sen liittymän.\nJust. Minunkin on lienee varauduttava vastaavaan epäluottamuslauseeseen kelvollisuudestani. Tosin olen ulkoistanut nuo hankinnat jo aikaa sitten. ;)\nklo 23:15 | 4.12.2015\nklo 20:02 | 4.12.2015\nVoi kääk :D Olen ajatellut hankkia uuden luurin, mutta taidan edelleen tyytyä vanhaan...\nklo 23:19 | 4.12.2015\nPuhelimen osto voi varmaan sujua toisinkin - eli hienosti! Nyt osaat jo välttää ainakin yllämainitut virheet... ;)\nIhanaa et kaikki muutlasn ei välttämättä ymmärrä noita kaikkia liittymäjuttuja\nklo 17:56 | 5.12.2015\nIhanaa et kaikki muutkaan ei välttämättä ymmärrä noita kaikkia liittymäjuttuja\nklo 20:48 | 18.12.2015\nOlipa ajankohtainen juttu. Sama ostos olisi edessä ja jo esityötäkin tehty, mutta varaudun pahimpaan. Kotiläksyistä huolimatta en ole mm.päässyt perille Lumian numerointisysteemistä eli mikä merkki olisi nykyisen "seuraaja". Mulle kun tärkeintä olisi hyvä kamera ja muu tulee sitten sivutuotteena. Lomalla jos ehtisi/malttaisi perehtyä asiaan.\nOlen Pauliina, viisikymppinen luokanopettaja, kolmen aikuisen tyttären äiti, kahden koiran emäntä ja yhden miehen vaimo. Kirjoitan parisuhteesta, koulusta, onnellisuudesta ja epätäydellisyydestä. Blogini on oikeastaan pieni ylistyslaulu epätäydellisyydelle – voi olla autuaan onnellinen, vaikka olisi nuttu nurin ja saappaat väärissä jaloissa - koska kaikkine vesiesteineen ja kompastuskivineen elämä on aika mahtava seikkailu.\nVanhemmat tekstini löytyvät osoitteesta:\nMikään ei ole kovin tärkeää, paitsi hengittäminen\nKiitos, isä <3\nOi viisas marraskuu\nElämäni pisin ystävyyssuhde\nRakkaat, rumat varpaani\nHerra Hidas rakastaa kantapään kautta\nHerra Hidas on hiiliteräsmies\nMitä jäi käteen ruuhkavuosista?\nHiiriä ja pieniä ihmisiä\nKiitos, äiti <3\nMitä parisuhteesta oppii kolmessakymmenessä vuodessa\nApua, minusta on tullut ähkijä!\nOpettajaksi kasvamisen kolmiportainen polku\nEntä jos ihan oikeasti riität?\nBlondin Escape Room on halpa\nIkääntyneen teinin elämäntapakapina\nErilaisuuksien suloinen sekamelska\nLuvan kanssa höperö\nViisikymppisen parhaat pikkujoulut\nKuusi paljastaa kiintyjän\nHerra Hidas ja virvelin muotoinen visio\nSoma, somempi, some?\nTaitava valmentaja saa paikan\nKivellä on asiaa\nKeskeneräisen opettajan tunnustuksia\nHerra Hidas aviorakkauden ytimessä\nHerra Hidas ja mökkiviikon koreografia\n10 asiaa, jotka viisikymppinen on oppinut elämästä\nÄlä koskaan kadehdi ketään, sillä et tiedä hänen salaista suruaan\nSaappaat oikeissa jaloissa\nHerra Hitaan yhden pysähdyksen taktiikka\nOnko sulla ollut mitään kipeyksiä?\nJos ei ole cool, onko silloin hot?\nMiestä ei saa kiusata\nHerra Hidas penkkiurheilee\nHerra Hidas puhuu vähän, mutta liikaa asiaa\nHerra Hidas haaveilee\nKun kaikki muuttuu - paitsi koulu\nHerra Hidas kirjoittaa rakkauskirjeen\nHerra Hidas ja neiti Impulsiivinen\nkultainen sääntö (1)\nparempi ihminen (1)


Kuningaskalastaja ja leijonan silmät: helmikuuta 2008\nTukholman tyttö on jo kuvannut blogissaan viime viikolla Dagens Nyheterin palstat valloittanutta keskustelua loukatuksi tulemisesta. Kemppinen on taas puolestaan tuonut esille kysymyksen juridiikkapuolen, kenellä on todistustaakka, kun joku väittää tulleensa loukatuksi. Keskustelun lähteenä on paikallinen opettajankoulutuslaitos, joka on maksanut oppilaalle vahingonkorvausta, koska se ei ollut ryhtynyt toimenpiteisiin oppilaan kanneltua joutuneensa loukatuksi. Tulevat opettajat ovat tehneet syrjintää valvoville viranomaisille muitakin kanteluja, vaikka ne eivät ole johtaneet langettaviin päätöksiin\nEnsimmäinen ihmetyksen aiheeni asiasta lukiessani oli, mitä sana kränkt tarkoittaa. Täällä Ruotsissa sitä käytetään laajasti, sanakirjan mukaan se on loukata, häpäistä. Juttusarjassa pidetään loukatuksi tulemisen kokemista kyvyttömyytenä ilmaista vihaa ja ottaa vastuuta omista tunteista.\nToinen kummastelun aihe minulle oli, miksei keskustelu oikein sytytä minua, vaikka Ruotsin koululaitosta ja koko yhteiskuntaa on muuten mukava ulkomaalaisena arvostella. Vaikka opettajankoulutuslaitoksessa joku olisi paniikkiratkaisuna päättänyt maksaa ylisuuren vahingonkorvauksen oppilaalle, joka selvästikin oli valmis kääntämään jokaisen kiven ns. oikeutta saadakseen, tarvitseeko asia noin suuren palstatilan? Onko ongelmana oppilaat, joilta ei alle 25-vuotiaina voitane odottaa mitään suurta kypsyyttä omien tunteittensa, myös loukatuksi tulemisen tunteitten, käsittelyssä, vai laitos, joka ei osaa ottaa vastaan ja käsitellä kritiikkiä?\nJuttusarjojen teossa toimittaja Zariemba on ennenkin piirtänyt pitkää ja suoraa viivaa asioiden välillä taitavasti, tekstiä syntyy ja keskustelu kuohuu, mutta pääasia hukkuu. Tällainen aaltojen nostattaminen on niin helppoa Ruotsissa. Otetaan joku aihe, esitetään se ruotsalaisen yhteiskunnan ja kansanluonteen heikkoutena, psykologisoidaan vähäsen, ja pian lehdet, televisio ja nyt myös blogistan uppoaa aiheeseen viikkokausiksi. Kun puhdistava keskustelu on käyty, kukaan ei edelleenkään tiedä, mikä se alkuperäinen ongelma oli. Näin välttämättömien uudistusten ja päätösten teko saadaan siirrettyä hamaan tulevaisuuteen. Niin kuin nyt pitäisi satsata huomattavasti aiempaa enemmän opettajankoulutukseen. Väestö kasvaa, mutta pätevät opettajat vähenevät.\nOpettajankoulutuslaitoksen johdossa oleminen täällä Ruotsissa on tällä hetkellä koiranvirka. Lunta tulee tupaan joka nurkasta. Milloin opettajaksi valmistuneet ovat päässeet koulutuksen läpi ilman kurssien hyväksyttävää suorittamista, milloin muuten vaan laitoksesta valmistuneet ovat epäpäteviä, milloin syrjitään oppilaita, muttei tunnusteta, milloin myönnetään syrjintä, vaikkei syrjitty. Kukaan ei tue opettajankouluttajia, koska poliitikoilla on täällä tapana kerätä irtopisteitä moittimalla koululaitosta. Eikö Suomi voisi lähettää kehitysapuna opettajankouluttajia Ruotsiin, onhan Ruotsikin aina auttanut hädän hetkellä?\nklo helmikuuta 25, 2008 2 kommenttia:\nTunnisteet: kulttuuri, Ruotsi, sanomalehti\nPuhtaasti ajateltua blogeista\nHarvoin kunnon ylläpitäminen ja kulttuurin harrastaminen onnistuvat samanaikaisesti. Eilen rehkiessäni kuntosalilla katsoin samalla televisiosta ruotsin arvostetuimman runoilijan Kristina Lugnin haastattelua. Hän on tullut tunnetuksi runojensa ja teatterin tekemisen lisäksi siitä, että vuonna 2006 hänet valittiin Ruotsin akatemian jäseneksi. Tiedättehän sen konklaavin, jonka sihteeri Horace Engdahl, Ruotsin armeijan tulkkikoulussa venäjää opiskellut kirjallisuuden professori, tulee painavien kaksoisovien raosta lukemaan paperista kuka on saanut kirjallisuuden Nobelin palkinnon.\nRuotsin akatemian suuri tehtävä on pitää yllä ruotsin kielen puhtautta. Siksi se julkaisee omaa sanakirjaa. Jos tulee epäselvyys, voiko ruotsiksi sanoa vaikka 'trettioåren' tarkoitettaessa ikävuosia 30-39, kaivetaan Ruotsin akatemian sanakirja esille. Tänä aamuna DN vastasi lukijapalautteeseen, että tjugoåren on ollut Ruotsin akatemian sanaluettelossa jo vuodesta 1950. Täysin vastaansanomaton argumentti ilmauksen oikeellisuuden puolesta sitä anglismiksi epäilleelle lukijalle.\nKristina Lugn sopii loistavasti kielen puhtauden ylläpitäjäksi, hänen runonsa ovat selkeitä ja niistä paistaa ajatuksen kirkkaus. Myös hänen puhettaan on mukava kuunnella, hiljalleen pudoteltuja selkeitä lauseita ja ajatuksia. Ulkonäöltään Kristina on myös ihastuttavan puhtoinen, runsaat punertavat pitkät lettikiharaiset hiukset kehystävät ystävällisen näköisiä kasvoja. Haluaisin itse näyttää hieman vanhempana Kristina Lugnilta.\nEilisessä haastattelussa Kristina Lugn puhui blogeista. Hänestä on vaarallista miten paljon ihmiset paljastavat itsestään blogeissa. Hänestä itsestään harva tietää mitään olennaista, vaikka hän on ehtinyt julkaista lukuisia runokokoelmia ja hänen monia näytelmiään on esitetty teattereissa. Ihmiset eivät tiedä esimerkiksi sitä, onko hänellä sisaruksia. Hänen mielestään blogikirjoittelu on myös erittäin epämielenkiintoista, ointressant. Kuka nyt haluaa lukea toisten päiväkirjoja?\nBloggaajana en hyväksy noin yksisilmäistä näkemystä blogeista. Mistä lähtien blogit ovat olleet totta? Kirjoittaessa on aika vaikea pitää kiinni ehdottomasta totuudesta, jos haluaa saada aikaan luettavaa. Blogikirjoittamisen helppous on juuri siinä, ettei olla kuvaamassa mitään absoluuttista asiaintilaa, pääasia ei ole totuus vaan tekstin tuottaminen. Ihmisten näkemykset itsestään ja elämästään ovat harvoin tosia, useimmat bloggaajat tietävät sen.\nklo helmikuuta 24, 2008 3 kommenttia:\nTunnisteet: blogit, kulttuuri\nEnsi yönä kuu punertuu. Auringonlaskuja on tullut kuvattua, mutta kuuta en ole saanut kameralla ikuistettua. Mitä jos heräisin itselleni erittäin epätavalliseen aikaan, virittäisin kameran jalustaan parvekkeelle, ja yrittäisin. Huomenna nähdään miten kävi. Epäonnistumisen mahdollisuuksia on monia. Ylinukkuminen, pilvinen taivas ja se kaikkein todennäköisin, en osaa käyttää kameraa pimeässä.\nEnsi elokuun ensimmäisenä päivänä aurinko pimentyy. Sitä voisi lähteä katsomaan Novosibirskiin, mitä olen jopa hetken harkinnut, kun ystäväpiirissä ajatus junamatkasta sinne virisi. Onneksi hyvässä muistissa on vielä auringonpimennys kesällä 1990, täydellinen hiljaisuus kesäyössä ja esikoisen potkuhousut kuivamassa pyykkinarulla.\nTässä vaiheessa talvea jo pelkkä aurinko tuntuu merkillisiltä valoilmiöltä. Se näkyi vielä puoli tuntia sitten, mutta katosi taas. On vaikea tietää, mitä vuodenaikaa nyt elämme. Etelä-Ruotsissa on odotettu tähän asti syksyä, mutta kun kevätkukat ovat loistossaan ja varhaisperunaa pääsee kohta kuokkimaan, meteorologeilta on loppunut kärsivällisyys, ja he ovat todenneet, että nyt on vuodenajaton vuodenaika. Uskoisin, että ensi viikolla he toteavat kevään olevan käsillä.\nklo helmikuuta 20, 2008 2 kommenttia:\nPäivälleen vuosi sitten avasin blogin ja kirjoitin ensimmäisen postauksen. Blogger päätti vuosipäivän kunniaksi olla lataamatta kuvia blogiini, jokohan kiintiö on tullut täyteen? Kirjoittamiskiintiöni ei ole vielä alkuunkaan täynnä, juttua on odotettavissa jatkossakin. Nyt on aika kiittää.\nKiitos teille, jotka käytte lukemassa.\nKiitos erityisesti teille, jotka käydessänne kommentoitte blogia ja olette eri tavoin vetäneet minua mukaan blogiyhteisöön. Blogien kautta tutuiksi tulevat ihmiset ovat ihania virtuaalimaailman lahjoja, joista bloggauksen aloittaessaan ei arvannut koituvan näin paljon iloa.\nKiitos kaikista "luen sinun blogiasi" lausahduksista eri kohtaamisissa, niitä on aina kiva kuulla.\nVuosipäivän kunniaksi siteeraan kirjaa nimeltä "Tiedät olevasi kirjoittaja, kun...", joka odottaa luovutusta Arjalle, jota minun on kiittäminen bloggaamisen aloittamisesta. Useimmat kirjan lausumista eivät sovi minuun, en edelleenkään ajattele tapaamiani ihmisiä mahdollisina tulevan kirjan tyyppeinä enkä toivo, että lomalla sataisi. Mutta pari totuutta tunnistin omikseni.\n"Kirjoittaisin vaikka varmasti tietäisin, että kukaan ei lue tekstiäni. "\n"En tiedä, mitä asiasta ajattelen, ennen kuin olen nähnyt, mitä siitä kirjoitin."\nToisaalta, minussa olisi kirjoittaja-ainesta, työvaatteena kylpytakki ja tohvelit, työmatka kymmenen sekuntia, puoli minuuttia jos käy matkalla vessassa, kuulostaa hyvältä. Tämä kotona olo kehittää sitä puolta.\nklo helmikuuta 19, 2008 5 kommenttia:\nVanhojen tanssien jälkitunnelmissa on mukava viipyä. Tarkkaan harjoiteltujen tanssiaskelten lisäksi tapahtuman muistikuvissa pyörivät puvut. Tyttöjen uskomattoman upeat iltapuvut, poikien puvut, frakit ja shaketit. Tyttöjen pukuja ja kampauksia katsellessa saatoin vain arvailla, mikä säpinä on ollut äideillä ja tyttärillä juhliin valmistautuessa. Tuttu isä jo valitteli, miten kallista on ollut maksaa kahden tyttären vanhojen päiviin kuuluvat hepeneet. Maksoi se pojan varustaminenkin, mutta nyt oli huomattavaa hyötyä Tukholmassa asumisesta. Keräsin Vasastanin vintage-liikkeistä frakin, liivin ja rusetin, housut ja paita löytyivät kotoa, ja ainoastaan kengät täytyi ostaa uutena, mikä sekin oli ihan riittävän tyyristä. Frakin prässääminen oli työlästä, mutta se ei haitannut, kun kerrankin pääsin hääräämään näissä vaatetusasioissa.\nMilloinkohan suomalainen iltapukumuoti valloittaa maailman? Edellytyksiä on. Nuoret suunnittelevat ja toteuttavat pukuja jo alaikäisinä. Linnan kutsut nostavat vuosittain uusia suunnittelijoita ja tekijöitä esille. Taas menee naapureiden vertailuksi, mutta vaikka ruotsalaiset vaateketjut valloittavat maailmaa, eivät edes Nobel-juhlat ole nostaneet täkälaista iltapukumuotia otsikoihin. Kuningasperhe turvautuu usein ranskalaisiin muotitaloihin, eivätkä vieraiden puvut pääse Nobel-illallispöydässä esille, pääasia niissä juhlissa on ruoka. Muotitoimittajan sijasta illallisia kommentoi tapakonsultti, joka selittää missä järjestyksessä ruoka annostellaan lautaselta suuhun. Suomessa itsenäisyyspäivänillan parhaat puvut ovat vuosi vuodelta onnistuneempia ja kestävät kyllä kansainvälisen vertailun. Ei mikään ihme, kun jo savolaisen pikkupaikkakunnan vanhojen tanssien puvuista mikä tahansa olisi kelvannut suuren luokan juhliin.\nklo helmikuuta 19, 2008 Ei kommentteja:\nNuoret ja arvokkaat\nViime viikonlopun kirjana oli Marja-Liisa Svantzin, entisen Helsingin yliopiston kehitysmaainstituutin johtajan muistelmateos Aikani Afrikassa. Siinä tuo osallistavan toimintatutkimuksen uranuurtaja muistelee vuosiaan Tansaniassa ja kertoo kokemuksistaan tutkijana afrikkalaisissa kylissä. Kirjassa vilisee henkiparannusta, noituutta, siirtymäriiittejä ja tanssia, siis ns. primitiivistä kulttuuria ja sen tutkimusta. Vaikka kirjoitustyyli on perusteellinen ja muistelija liikkuu ajassa poukkoilevasti, kirjasta välittyy kokemus ja näkemys, jonka soisi olevan laajemmassakin tiedossa tässä erilaisten kehitykseen pyrkivien projektien maailmassa.\nSain myös itse olla perjantai-iltana todistamassa siirtymäriittiä, vanhemmalla pojallani oli vanhojen tanssit. Kaikki asianomaiset kylän asukkaat imeväisikäisistä isovanhempiin olivat kokoontuneet istumaan pitkin koulun juhlasalin seinänvieruksia. Tyttöjen pukuihin, kampauksiin ja kasvomaalauksiin oli käytetty runsaasti rahaa ja aikaa, myös nuoret pojat olivat pukeutuneet tradition mukaisiin asuihin. Tanssimalla tarkoin harjoitellut ohjelmanumerot, joihin kuului myös yleisön kanssa tanssittavat tanssit, nuoret osoittivat siirtyneensä aikuisuuteen ja koulunsa vanhimmiksi oppilaiksi. Vanhemmille juhla merkitsi huojentunutta tunnetta, että lapsi on ystäviensä hyvässä seurassa lähtemässä omaa polkuaan kulkemaan, ja ottaa nyt ensimmäisiä aikuisen askeleitaan tutun yhteisön keskellä.\nMarja-Liisa Svantz kysyy kirjassaan ja määrittelee itse, mitä on kehitys. Hän vaatii, että myös teknisissä kehityshankkeissa tulisi ottaa huomioon paikallinen kulttuuri, tavat ja uskomukset. Kirjaa lukiessa jää miettimään, miten yksisuuntaista kansatieteen tutkimus kehittyneiden ja kehittyvien maiden välillä on. Eikö voitaisi vaihteeksi lähettää Tansaniasta tutkijoita Suomeen ihmettelemään riittejämme? Olisi mielenkiintoista kuulla heidän tutkimustuloksensa. Ehkä siten oppisimme paremmin selittämään muille, mitä omaan kulttuuriimme kuuluu. Kulttuurien välinen kanssakäyminen johtaa väistämättä väärinkäsityksiin, niin kuin jo pitkään Suomessa asunut tamiliystäväni aikoinaan harmitteli, etteivät suomalaiset ollenkaan vietä joulua. Sri Lankassa se on suuri juhla katolisille. Niinpä, mitä on juhliminen heille ja mitä se on meille? Kuka jaksaa käydä kulttuurien välistä dialogia, että ymmärtäisimme toisiamme?\nklo helmikuuta 18, 2008 8 kommenttia:\nVaan hoivaapa sitä ja huolta kanna\nsen suurempaa lahjaa ei elämä anna!\nklo helmikuuta 11, 2008 1 kommentti:\nBlogin aloittaessaan ei arvannut, mihin se avaa oven. Kummallinen yhteisö, jossa kukaan ei tunne ketään, mutta kaikki tuntevat toisensa, vie mukanaan outouksiinsa, kuten meemeihin. Viimeksi Katriina pyysi paljastamaan viisi helmiominaisuuttani. Minun siis pitäisi kirjoittaa itsestäni.\nOnneksi blogit tarjosivat myös vastauksen. Katilin blogista eksyin selailemaan erilaisia testejä. Ensin kävin tutkimassa, mikä minun pitäisi olla ammatiltani. Olisi pitänyt arvata, että sielultani olen mekaanikko:\nYou're rational when things are chaotic, and for you, reason always prevails. And while you are guided by logic, you aren't a slave to it. You're flexible when it counts. You are always open to being wrong.\nYou do best when you, work with your hands, can use tools, machines, or equipment\nNäin siis kertoi testi:\nMistä ihmeestä ne tietävät? Kaaoksensietokyky oli juuri ensimmäinen asia, jonka suunnittelin kirjaavani helmiominaisuutenani. Se on myös testattu moneen kertaan käytännön tilanteissa, entinen työni oli jatkuvaa sotkujen selvittelyä. Joustavuutta löytyy myös. Jos ei pääse eteenpäin, niin mennään taaksepäin, asioihin löytyy aina joku uusi näkökulma. Useimmiten löytyy myös humoristinen näkökulma.\nSeuraavaksi tulin testanneeksi, miten huomionkipeä olen. Sain selityksen, miksi ei oikein tunnu omalta kirjoittaa omista ominaisuuksistaan.\nYou're perfectly happy with who you are, and you don't need attention\nto feel good about yourself. You prefer to let your actions and\naccomplishments speak for themselves. Working hard to get people\nto like you is your idea of a nightmare. You've got a lot going on,\nand anyone with half a brain will notice that on their own!\nPeople may wrongly think you're: Stuck up and shy.\nLisää testejä löytyy täältä .\nEdit: Unohtui meemiperinteen mukainen edelleenlähettäminen. Tämä heitetään nyt eteenpäin Krisulle ja Mrs. Morbidille, kertokaa siis mitkä ovat helmiominaisuuksianne.\nklo helmikuuta 11, 2008 4 kommenttia:\nTunnisteet: blogit, henkilökohtainen\nValokuvatorstaissa kysytään, miten sinä kuvaat historiaa, ja muistutetaan, että myös yksilöllä on historia. Viime kesän kuvista löytyivät nämä palaset vuonna 1917 rakennetusta Saimaata seilanneesta höyrylaivasta, joka nyt vei turisteja ihailemaan Helsinkiä mereltä. Koska höyrylaivat ovat suvun ja kotiseudun historiaa, myös tekniikan historiaa, piti ihan laskeutua konehuoneeseen tutkimaan tarkemmin. Historia tarkoittaa paitsi yhteisön menneisyyden vaiheita, myös menneiden tapahtumien kuvausta tai tutkimusta, historiatiedettä ja sen tuloksia (Wikipedia).\nklo helmikuuta 07, 2008 4 kommenttia:\nTämä nyt tuli vähän äkkiä, nimittäin paastonaika. Laskiaisrokkaa on vielä puoli kattilallista jäljellä, pullia ei paistettu, vaikka kermaa niitä varten ostin, ja bliniainekset ovat kaapissa. Mutta nyt ollaan jo paaston puolella, eilen oli tuhkakeskiviikko. Onneksi en ole ortodoksi, voin vähän joustaa, blinejä pitää syödä ainakin kerran vuodessa.\nJoskus yli kymmenen vuotta sitten otin eräänä vuonna paaston vakavasti. Soin kevyesti vain kalaa ja kasviksia. Ryhdyin kävelemään töistä kotiin niinä päivinä, kun ei tarvinnut hakea lapsia päiväkodista. Olisi pitänyt hankkia paremmat kengät, sain rasitusvamman kantapäähän, mutta muuten yllättävän helposti kahdeksan kilometriä taittui, muistini mukaan silloin oli paljon aurinkoisia iltapäiviä. Yhtä tiukasti en ole sen jälkeen paastoaikaan suhtautunut, mutta koska pääsiäisen herkut maistuivat niin ihanilta oikean paaston jälkeen, olen yrittänyt yksinkertaistaa ruokailuja laskiaisen jälkeen joka vuosi.\nBlineihin tarvittavien tattarijauhojen hankkiminen osoittautui tänä vuonna vaikeaksi, olin unohtanut mitä on tattari ruotsiksi. Vaikka kaupassa käyminen ruotsissa on suomalaiselle äärettömän yksinkertaista, kun lähes kaikissa tuotteissa on suomenkieliset tuoteselosteet, jauhohyllyn ääressä joutuu joskus ymmälleen. Vete, råg, korn ja havre - vehnä, ruis, ohra ja kaura on helppo muistaa, kun ei vain sekoita ohraa maissiin, mutta sitten on dinkel ja bovete - speltti ja tattari, joiden nimien muistamiseen on vaikea keksiä jotain sääntöä avuksi. Jos ei muista tuotteen nimeä, ei auta muu kuin mennä kotiin miettimään, koska kaupasta on turha kysyä tavaraa, jonka nimeä ei tiedä.\nVarmaan lähes jokainen ruotsiin muuttanut suomalainen yhden kerran tilaa kahvilassa laskiaispullan eli semlan, kun yrittää saada frallaa, eli sämpylää. Sen yhden kerran jälkeen asian muistaa, sen verran hämmästynyttä ihmettelyä saa osakseen. Vielä kurjempaa, jos käy niinkuin ystävälleni, joka pyysi lapsen kaverin syömään semlaa, voi lapsiraukkaa miten pettynyt hän oli sämpylän eteensä saatuaan. Muuta hankalampaa leipomiseen liittyvää sanastoa on kesella, eli rahka, ja ruokasooda, josta ruotsissa käytetään nimeä bikarbonat. Eikä korvapuusti ole örfil vaan kanelbulle, kuten löytämässäni kirlahin blogissa suomenruotsin ja riikinruotsin eroja valotetaan.\nklo helmikuuta 07, 2008 3 kommenttia:\nTunnisteet: Ruotsi, Ulkosuomalaisuus\nRuotsinkieltä oikein lausuttuna\nTukholman kaupunginteatterin pienellä näyttämöllä meni lauantai-iltana Rock'n Roll. Nimi kuulosti hyvältä, joten en vaivautunut tarkemmin selvittämään näytelmän luonnetta, etenkin kun perheen miesväkikin ilmoittautui enempiä taivuttelematta mukaan. Onneksi ei etukäteen selvitetty, että nimestä huolimatta kyseessä on puhdas puhenäytelmä, yhden väliajan kanssa melkein kolme tuntia kestävä, teemana elämänvalheet, olivat ne sitten kommunismi tai rock'n roll.\nNäytelmän tapahtumat sijoittuivat välille Praha-Cambridge, tapahtuma-aika vuodesta 1968 vuoteen 1990, Prahan keväästä samettivallankumoukseen ja Havelin vaalivoittoon. Herkullinen tarina, ehkä hieman turha pitkä ja monisäikeinen juoni, mutta näytelmän loppuratkaisussa langat kootaan hienosti yhteen.\nRuotsalainen teatteri elää vieläkin vahvasti puhenäytelmän perinteessä. Joku kerran selitti eroa suomalaisen ja ruotsalaisen teatterin välillä, että kun Ruotsissa hovi on vienyt perinnettä eteenpäin, Suomessa teatteri-ilmaisu on muotoutunut kansan parissa. Ehkä asiaan on osuutta teatterin suurilla vaikuttajilla, onhan Jouko Turkka opettanut ja ohjannut ainakin sukupolven suomalaisia näyttelijöitä. Joka tapauksessa lauantai-iltanakin puhetta oli paljon, aika monimutkaista asiaa, mutta onneksi tällä kertaa niin selvästi artikuloituna, että jopa vitsit naurattivat. Toisin kävi aikoinaan Kolmen pennin oopperaa katsoessa, en tiedä minkä kaupungin slangia näyttelijät puhuivat, mutta ruotsalaiset vierustoveritkin myönsivät, ettei tästä kaikkea ymmärrä. Ehkä meitä lohduttaakseen.\nVäläyksen ruotsalaisesta kulttuurista sai myös sunnuntai-aamun lehteä lukiessaan. Edellisen viikon lehdessä joku oli ylistänyt suomenruotsin näppäriä sanontoja, mikseivät ruotsalaiset sano asioita helpommin käyttämällä suomenkielestä suomenruotsiin pesiytyneitä käännöksiä? Nyt oli toimitukseen tullut vastine. Valtalehden näkemys suomenruotsista ei vastannut jonkun kokemusta, joten kirjeessään toimitukselle hän kyseenalaisti, että suomenruotsi olisi ruotsinkieltä, eiväthän suomalaiset osaa sanoa språk, vaan sanovat pråk.\nOlin kertakaikkiaan vaikutettu. Mikä tietämättömyys ja itseluottamus, ei jälkeäkään auktoriteettiuskosta. Jos Dagens Nyheterin näkymys asiasta ei vastaa omaa kokemustani, niin kirjoitanpa vastineen, vaikken asiasta mitään tiedäkään. Pisteitä pitää antaa myös DN:n itseluottamukselle, kun asian vääntää rautalangasta, niin pian se menee perille. Että varmasti kyseessä ei ollut äidinkielenään vaan vieraana kielenä ruotsia puhuva henkilö. Eiväthän kaikki ruotsalaisetkaan osaa täysin ääntää englantia.\nklo helmikuuta 04, 2008 3 kommenttia:\nOlen yrittänyt käännyttää ystäviä ja tuttavia ruisleivän leipojiksi, juuri sellaisella rasittavalla tavalla miten kaikki äskettäin herätyksen saaneet toimivat. Miten elämäni on ollut aivan erilaista, kun ryhdyin itse tekemään leipää, ulkomailla asuminenkin on alkanut sujua, kun aloittaa aamunsa kotoisella leivällä. Ystävät taas esittävät erilaisia tekosyitä, minkä vuoksi heille ei sovi minun ratkaisuni. Kenellä ei ole aikaa, taitoa, kärsivällisyyttä, kuka taas ei usko sähköuunin mahdollisuuksiin, kenellä taas ei ole reseptiä. Yritän nyt raivata viimeisetkin esteet leipomiselta, näillä ohjeilla onnistut. Tosin monet tekevät leipää huomattavasti monimutkaisemmin, sekoittelevat, kohottelevat ja vaivaavat moneen kertaan ja pitkän kaavan mukaan, mutta näinkin yksinkertaisilla tekovaiheilla voi onnistua. Erityiset terveiset Krisulle, joka kaipasi leipäohjetta.\nEnsin hankitaan jostain valmista leipäjuurta, mieluiten vuosikymmeniä vanhaa. Jossain on ohjeita leipäjuuren tekoon, mutta paras leipä syntyy vanhan juuren avulla, koska juuri kehittyy joka leipomiskerralla. Jos aiot leipoa lauantaina, niin juuri laitetaan tekeytymään perjantai-iltana siinä viiden maissa. Pakastimessa ollut juuri pitää taas ottaa jo edellisenä päivänä lämpiämään, että se on täydessä käynnissä kun taikinan laitto alkaa.\nTaikinanteko aloitetaan sekoittamalla kädenlämpöiseen veteen taikinajuuri ja jauhoja niin paljon, että saadaan aikaiseksi paksu velli. Minä laitan myös 1/3 hiivapaketista (50 g) noin kahteen litraan vettä vauhdittamaan juuren käyntiin lähtöä. Taikinavelli jätetään lämpimään paikkaan käymään yön yli.\nAamulla sitten joskus kymmenen aikoihin juureen lisätään lämpimään veteen liotettu loppu hiiva, ruokalusikallinen suolaa per nestelitra ja jauhoja niin, että taikina voidaan alustaa leivottavaksi. Taikina ei saa jäädä löysäksi, sopiva paksuus on sellainen, että nyrkin saa painettua taikinan läpi, muttei ihan vaivatta. Taikinaa ei tarvitse alustaa pitkään. Sen jälkeen kun kaikki jauhot on saatu tasaisesti sekoitettua sisään taikinaan riittää viiden minuutin vaivaaminen. Kun taikina on valmis, se peitetään liinalla ja jätetään kohoamaan vedottomaan paikkaan, vaikka hieman lämpimään sähköuuniin. Perinteisesti taikinan pintaan vedetään veitsillä risti.\nTunnin parin kuluttua taikina on kohonnut melkein kaksinkertaiseksi ja pinnassa oleva risti on levinnyt. Silloin leivät pyöritellään leiviksi, kaikkein helpoin paistettava on reikäleipä. Ensin leivotaan pyöreä leipä, se kaulitaan puolentoistasentin paksuiseksi ja lasilla otetaan keskusta pois. Ruisleipätaikina tarttuu helposti alustaan, jauhoja on käytettävä kitsastelematta, eikä tarttumisen pidä antaa häiritä. Kohonnut leipä pistellään haarukalla ja paistetaan 250 asteessa 25 minuuttia.\nJos reikäleipä paistuu helpoiten, näppärin leivottava taas on vuokaleipä, taikinapötkö laitetaan vuoka, vuoka laitetaan kymmeneksi minuutiksi kohoamaan 40 asteiseen uuniin, otetaan pois ja annetaan jatkaa kohoamista liinan alla. Kun uuni on lämmennyt 250 asteiseksi, kohonnut leipä pistellään ja vuoka laitetaan uuniin paistumaan 50 minuutiksi. Valmis leipä jätetään leivinliinan alle jäähtymään, parhaimmillaan se on seuraavana päivänä.\nMikä sitten voi mennä pieleen? Monikin asia. Tärkeintä on hyvät jauhot. Täällä Ruotsissa myydään Saltån biolodynaamisesti viljeltyjä ruisjauhoja, joita suosittelen. Oikea lämpötila vedessä, jauhoissa, hiivassa ja juuressa on myös välttämätön onnistumisen edellytys. Juuri ajoissa sulamaan, hiiva liuotetaan aina lämpimään veteen. Leivonta- ja kohotuspaikan vedottomuus on tärkeä varmistaa, ja jos tuntuu viileältä keittiössä, taikina-astian voi laittaa lämpimään veteen tai hieman lämmitettyyn sähköuuniin, miksei mikroonkin.\nJoissain ohjeissa annetaan pitkiä kohotusaikoja. Ehkä toimii joidenkin taikinajuurten avulla, mutta tämän ohjeen leipä ei kestä pitkää viivyttelyä leipomisen ja paistamisen välillä. Kohoaminen lakkaa, oikeasti leivän pitäisi kohota vielä uunissa. Ruisleivän leipomiseen liittyy aina pieni jännitys, onnistuukohan se. Joka kerta taikina on hieman erilaista, samoin paistotulos vaihtelee. Mutta kertaakaan eivät leivät ole jääneet syömättä.\nPs. Tarkoituksella en laittanut jauho- enkä muita ainemääriä, kun en niitä itsekään mittaa, vaan luotan tuntumaan. Etenkin luomujauhot ovat aika yksilöllisiä, ja vain kokeilemalla oppii mikä on millekin jauhoille oikea taikinan koostumus. Ai niin, valmiista taikinasta otetaan taas sitten pala uutta juurta seuraavaan taikinaan.\nklo helmikuuta 03, 2008 3 kommenttia:


Palaute - Minimove\nIloista liikettä varhaiskasvatukseen!\nMateriaaleja on käytössä jo yli 200 kappaletta ympäri Suomen. Saamamme palaute on ollut huippupositiivista ja innostunutta!\nMinna Liukko, Ilvespuiston päiväkoti\n“Tässä minulta palautetta: Juuri sopivan mittainen video ja hyviä vinkkejä materiaalien käyttöön ja arkeen! Olipa hyvä muistutus. Kasvattaja on liikkumisen mahdollistaja! Välineet saatavilla ja innostamassa liikkumaan. EI odottelua. Perustaitojen harjoittelu!!! Lapset mukaan suunnitteluun. Houkuttelu varsinkin passiivisille lapsille! Hyvä vinkki esim. sama leikki varioiden. Suunnistuspeli oli hauska. Oppimisympäristön kehittäminen. “Aina kun kuljet tästä ohi…” kortteja ympäriinsä – kiva idea.Siinä muutamia ajatuksia, joista voidaan taas lähteä kehittämään lisää. Olemme kehittäneet liikkuvampaa vk:ta jo monta vuotta ja edistyneetkin siinä, mutta uudet ideat ja vanhan muistuttelut ovat saaneet taas aikaan sen, että kehittäminen jatkuu edelleen. Hyvä aloitus keskustelulle ja käytännön toimille.\n… ja henkilökunnaltani palautetta: Hyvä muistutus liikunnan hyödyntämisestä arjen eri tilanteissa. Leikin kautta voi oppia erilaisia taitoja. Paljon erilaisia liikuntavälineitä hyödyntäen lisää liikuntaa toimintoihin. Siirtymien ja odottelun ajaksi puuhaa. Erilaisissa arjen toiminnoissa voi hyödyntää taitoja. Lapsi pitää kannustaa liikkumaan ja sisällyttää liikkumista päivittäisiin toimintoihin. Hyvää ideaa suunnitelmallisuudesta liikunnan suhteen, sai pohtimaan omia käytänteitä. Pienemmille lapsille joutuu soveltamaan, mutta paljon hyvää esim. miten odotteluaikaan voi keksiä tekemistä. Kattava: tehtäviä pystyy tekemään joustavasti missä vaan. Muistutti liikunnan eri keinoista arjessa, hyviä vinkkejä. Hyviä ideoita käytäntöön ja vanhemmille tiedotettavaksi.”\nNaavatassun päiväkodissa (Koski Tl) tuumataan, että “materiaali on monipuolinen, helppo käyttää ja loistavat kuvat täydentävät materiaalin. Se lisää spontaania liikuntaa, ei liikuta pelkästään liikuntahetkillä vaan odotellessa, siirtymissä jne.”\nJurvalan päiväkodin (Luumäki) henkilökunta kertoo “saaneensa MiniMoven kautta hyviä käytännönläheisiä vinkkejä ja hyvää materiaalia liikuntatuokioiden kasaamiseen. Materiaali on tuonut uutta päiväkodin liikuntaan. Positiivinen suhtautuminen ja liikunnan ilo ovat lisääntyneet. Hieno lisä Ilo kasvaa liikkuen -toimintaan.”\nVekkuleiden päiväkoti (Kannus): “Kuvat kivoja ja leikit hauskoja. Materiaalia pystyy hyödyntämään nopeasti, ei tarvitse paljoa suunnittelua eikä valmisteluja.”\n© 2022 Minimove. Built using WordPress and the Mesmerize Theme\nMinimove.fi käyttää evästeitä, jotka ovat pieniä datatiedostoja, jotka selaimesi lataa tietokoneellesi. Evästeiden käyttö varmistaa, että sivustomme toimii sinulle oikein.


Kempower - Kempower perustaa uuden latauslaitetehtaan vastatakseen sähköisen liikenteen markkinan kasvuun, tuotantoa laajennetaan jo vuoden 2022 aikana\nFrontpage › Information center › News › Kempower perustaa uuden latauslaitetehtaan vastatakseen sähköisen liikenteen markkinan kasvuun, tuotantoa laajennetaan jo vuoden 2022 aikana\nKempower perustaa uuden latauslaitetehtaan vastatakseen sähköisen liikenteen markkinan kasvuun, tuotantoa laajennetaan jo vuoden 2022 aikana\nSähköautojen latauslaiteteknologian edelläkävijä Kempower vastaa nopeasti kasvavaan sähköisen liikkumisen markkinakysyntään laajentamalla tuotantoa vuonna 2022. Kempower Oy:n omistaja Kemppi Group Oy ostaa liikekiinteistön, johon sisältyy 10 300 neliömetriä tuotantotilaa. Tontin käyttämätön rakennusoikeus mahdollistaa tuotannon laajentamisen myös tulevaisuudessa. Myyjänä kaupassa toimii vakuutuskonserni Fennia, jolle S-Pankin tytäryhtiö S-Pankki Kiinteistöt Oy tuottaa kiinteistösalkun johtamis- ja hallinnointipalvelut.\nVuonna 2007 rakennettu ja vuonna 2020 laajennettu kiinteistö sijaitsee hyvien liikenneyhteyksien varrella Lahdessa osoitteessa Rälssinkatu 1. Kemppi Group vuokraa tilat Kempowerille. Uusissa tiloissa Kempower voi laajentaa tuotantoa noin 500 prosentilla tämänhetkiseen kapasiteettiin verrattuna. Tuotantoa laajennetaan jo toiseen kertaan lyhyen ajan sisällä: vuonna 2021 Kempower viisinkertaisti tuotantokapasiteetin vuoden 2020 tasosta.\n”Kempowerin omistajina olemme erittäin sitoutuneita yhtiön kehittämiseen. Kempowerilla on hyvät kasvumahdollisuudet ja kansainvälinen latausmarkkina on ottanut Kempowerin DC-pikalatausratkaisut positiivisesti vastaan. Investoinnin avulla haluamme turvata Kempowerin kyvyn vastata markkinakysyntään”, toteaa Kemppi Group Oy:n hallituksen ja Kempower Oy:n hallituksen puheenjohtaja Antti Kemppi.\n”Olemme erityisen iloisia siitä, että voimme jatkaa arvokkaan kiinteistön elämää ja tarjota uusia työpaikkoja Lahden alueella”, Antti Kemppi lisää.\n”Hienoa, että tämä hyvin pidetty kiinteistö löysi arvoisensa kodin. Uskon, että kohteen modernit tuotantotilat tarjoavat käyttäjälle oivan pohjan laajentaa tulevaisuuden liiketoimintaa”, toteaa S-Pankki Kiinteistöjen kiinteistösijoitusjohtaja Harri Oravainen.\n“Tavoitteemme on olla yksi maailman parhaista kumppaneista päästöttömän liiketoiminnan kehittämisessä. Haluamme luoda niin luotettavan ja laajan latausverkoston, että sähköisestä liikkumisesta tulee totta. Uuden tehtaan avulla voimme auttaa asiakkaitamme kehittämään päästötöntä liiketoimintaa entistä nopeammin”, toteaa Kempowerin toimitusjohtaja Tomi Ristimäki.\n“Uudessa tuotantolaitoksessa Kempowerin kaikki tärkeät toiminnot, eli tuotanto, tuotekehitys, laboratorio, testaus ja toimisto, ovat samalla tontilla. Työskentely on tehokasta ja saumatonta, kun tiimit ovat saman katon alla”, Tomi Ristimäki jatkaa.\nKempowerin uusien tuotantotilojen valmistelu aloitetaan välittömästi. Asiakastoimitusten turvaamiseksi Kempower kasvattaa tuotantoa asteittain vuosien 2021 ja 2022 aikana. Kaikki Kempowerin toiminnot muuttavat uusiin tiloihin vuoden 2022 loppuun mennessä.\nCatella Asset Management toimi kaupassa Kemppi Groupin kaupallisena neuvonantajana ja HPP Asianajotoimisto juridisena neuvonantajana.\nKempower mediasuhteet: Paula Savonen, Marketing & Communications manager, Kempower Oy, paula.savonen@kempower.com, 0400 343 851


Jarkko Nieminen - Ivan Dodig 4.10.2013 | Tennis\nJatkuvatko Jarkko Niemisen mahtavat peliesitykset Tokiossa?\nJarkko Nieminen – Ivan Dodig, merkki 1, kerroin\nJarkko Nieminen (+1,5 erää) – Ivan Dodig, merkki 1, kerroin\nATP-tennistä Tokiosta, suomalaisittain tiedossa tulee olemaan jännittävä aamu seuratessa Jarkko Niemisen puolivälieräottelua Kroatian Ivan Dodigia vastaan. Ottelun voittaja tulee etenemään jo peräti neljän parhaan joukkoon. Lähtökohtaisesti omien syöttöjen pitäminen tulee tässä ottelussa olemaan erittäin suuressa roolissa, sillä Ivan Dodig pelaa hyvin pitkälti omien syöttöjensä varassa. Isokokoinen Ivan Dodig lyö palloa oikeastaan erittäin suoraan, joten Jarkko Niemiselle on tärkeää saada kroatialainen pois lempipaikoiltaan. Jarkko Nieminen on tähän mennessä pelannut erinomaista turnausta, mutta sitä ei voida pitää oikeastaan yllätyksenä lainkaan. Tämä kaavio on antanut ja antaa edelleen mahdollisuuden niin Jarkko Niemiselle kuin Ivan Dodigillekin edetä erittäin pitkälle.\nJarkko Nieminen on tähän mennessä ehtinyt voittamaan Juan Monacon sekä Michal Przysieznyn. Jarkko Niemisen osalta erinomainen uutinen on se, että suomalainen on ehtinyt jo pelaamaan Ivan Dodigin tyylistä pelaajaa vastaan. Michal Przysiezny muistuttaa pelaajana hyvin paljon Ivan Dodigia, sillä erinomaiset ykkössyötöt ovat myös puolalaisen suurin vahvuus kentälle astellessa. Jarkko Nieminen onnistui liikuttamaan puolalaista pois lempipaikoiltaan ja mikäli Jakke onnistuu Ivan Dodigia vastaan samassa, suomalainen tulee etenemään tästä otteluparista jatkoon.\nKaiken kaikkiaan tiedossa tulee olemaan äärimmäisen tasainen kohtaaminen. Jarkko Niemisellä on varmaan jonkin verran mielessä edelleen Australian avoimet tältä vuodelta, sillä Ivan Dodig voitti hurjan viisieräisen kohtaamisen juuri Jarkko Niemistä vastaan. Viimeisen eränhän kroatialainen vei Australiassa peräti 1-6 lukemin. Tiebreak -ratkaisuja on varmasti tässä kamppailussa sentään tiedossa. Jarkko Niemisen erinomaiset kertoimet nousevat hienoiksi peli-ideoiksi.


Reptoids - Lisäominaisuudet + Pelattavuus & Yhteenveto\nReptoids on jännittävä vuonna 2017 julkaistu Yggdrasilin kolikkopeli. Tässä pelissä sinun tulee paljastaa ihmisiksi pukeutuneet alienit. Hauska ja innovatiivinen peli alkaa upealla introlla ja jatkuu mahtavilla bonuksilla ja wildeillä. Kaikin puolin tässä pelissä on sitä jotain, joka saa pelaajat palaamaan takaisin pelin pariin yhä uudelleen.\nVuonna 2013 perustettu Yggdrasil Gaming on yksi suosituimmista pelitoimittajista markkinoilla. Se valmistaa viihdyttäviä ja laadukkaita pelejä, joiden parissa vierähtää tunti jos toinenkin. Sen suosituimpiin peleihin kuuluvat esimerkiksi Vikings Go To Hell ja Wolf Hunters.\nReptoids kolikkopeli alkaa mahtavalla introlla, joka kertoo sinulle, että mistä pelissä on kyse. Sinun tehtävänäsi on paljastaa nämä ihmisten joukkoon soluttautuneet alienit. Pelissä on vaikuttavat grafiikat ja erinomaiset animaatiot, joiden ansiosta pelin pelaaminen on entistä viihdyttävämpää. Pelissä on mukana myös bonusominaisuuksia, jotka voivat tehdä pelaamisesta melko tuottoisaa.\nReptoids kolikkopelissä on keskiarvoa oleva RTP, joka on vain karvan yli 96%. Voit odotella siis voittoja melko säännöllisesti. Pienen pelibudjetin omaavat pelaajat pääsevät hyvin alkuun jopa vain 10 sentin panoksella. Suurin mahdollinen panos voi olla jopa 100 euroa. Näin ollen high rolleritkin voivat asettaa hieman suurempia panoksia.\nPeliä pelataan tavallisella 5 kelan ja 3 rivin pelikentällä, jossa on 20 voittolinjaa. Maksimivoitto pelissä voi olla jopa 500 000 kolikkoa.\nReptoids kolikkopelin symbolit sopivat hyvin kyseessä olevaan teemaan. Kaiken kaikkiaan perussymboleita on 10 kappaletta. Pienimmät voitot voit saada erilaisilla mitaleilla. Suurempia voittoja tuovat erilaiset ihmisiksi pukeutuneet alienit, jotka voit paljastaa skannerilla. Pelissä on myös wild symboli, joka korvaa kaikki perussymbolit.\nEnnen kuin aloitat pelaamisen, aseta peliin sopiva panos. Sitten voit joko pelata peliä kierros kerrallaan manuaalisesti tai automaattipeliä käyttämällä. Lisätietoja pelistä voi löytää infonappia klikkaamalla. Sen takaa löytyy tietoja symboleista ja bonuksista.\nMukava Reptoids kolikkopeli sisältää muutamia mahtavia erikoisominaisuuksia. Niiden ansiosta pelistä tulee paljon hauskempi ja tuottoisampi.\nPelissä liikkuu koko ajan skanneri ja kun se osuu ihmisen kohdalle, se skannaa symbolin ja paljastaa alienit ihmisten ihon alla. Skanneri muuttaa symbolit wildeiksi, jotka tuovat mukanaan suuria voittoja. Jos skanneriin osuu scatter, saat itsellesi 7 ilmaiskierrosta. Paljastetut alienit pysyvät wildeinä ilmaiskierrosten aikana.\nIlmaiskierrosten aikana saat lisää kierroksia, kun onnistut paljastamaan alieneita.\nJos onnistut saamaan useampia scattereita keloille, saat itsellesi kolikkovoittoja. Jos saat 5 scatteria rullille, saat jopa 100 000 kolikon voiton. Wildit korvaavat kaikki perussymbolit ja näin ollen voit saada suurempia voittoja napatessasi wildejä linjoille.\nBonusominaisuudet tekevät pelin pelaamisesta hauskempaa ja se tekee pelistä videopelinomaisen ja viihdyttävän.\nReptoids kolikkopelin pelaaminen on sujuvan sulavaa ja mutkatonta myös mobiilissa. Pelattavuus ja käytettävyys ovat huippuluokkaa ja pelikokemus on aina hyvä, pelasit peliä sitten missä vain ja milloin vain.\nSuuntaa vain valitsemallesi nettikasinolle oman puhelimen tai tabletin selaimessa ja voit aloittaa pelaamisen. Erillistä sovellusta ei siis tarvitse ladata. Pelaaminen onnistuu ainakin kaikilla iOS:n ja Androidin laitteilla. Pelin latautumisessa menee vain muutamia minuutteja, joten pelaamaan pääsee nopeasti.\nReptoids kolikkopelissä on todella veikeä aihe ja suunnittelu, joka on toteutettu todella hyvin. Intro saa jokaisen pelaajan oikeisiin tunnelmiin ja kertoo sinulle, mistä pelissä on kyse. Skanneri, joka liikkuu koko ajan pelin aikana tekee pelin pelaamisesta videopelinomaisen ja bonusominaisuudet ovat melko kekseliäitä. Kaiken kaikkiaan pelin pelaaminen on todella hauskaa ja mukavaa ja sen pariin palaa mielellään usein.\nPelin pelaaminen sopii niin pienen kuin suuren budjetin omaaville pelaajille.\nVoit aloittaa pelaamisen jo tänään joko ilmaiseksi tai oikealla rahalla. Sinun tulee vain liittyä sellaiselle luotettavalle kasinolle, joka tarjoaa pelaajilleen Yggdrasil Gamingin pelejä. Hyviä paikkoja aloittaa ovat esimerkiksi kasinot ilman rekisteröitymistä. Lunasta samalla itsellesi saatavilla olevat talletusbonukset ja tarjoukset.


Kommentti: Haluaisitko ostaa linnun? Saat halvalla | Arvopaperi\nRovion kurssia massiivisilla tukiostoilla pinnalla pitänyt Danske kehottaa ostamaan osaketta.\nPsst... Hei, sinä siellä. Juuri sinä! Haluaisitko ostaa linnun? Saat halvalla. Tuntuu olevan hirveän vihainen, mutta arvo nousee varmasti. Et tule katumaan.\nPeliyhtiö Rovion osakkeella on käyty tänään kauppaa kovassa nousussa, kun yhtiö sai ensimmäisen analyytikkosuosituksensa. Suositus on "osta" ja tavoitehinta 12,60 euroa. Eiliseen päätöskurssiin nähden nousuvaraa olisi lähes viidennes. Ei pöllömpi diili.\nSuosituksen laatija tosin on Danske Bank. Sama pankki, joka reilu kuukausi sitten kauppasi samoja undulaatteja yli 11 000 suomalaiselle piensijoittajalle.\nOsakkeet menivät kyllä kaupaksi, mutta arvonkehitys jälkimarkkinoilla jätti sijoittajille karvaan maun. Pahimmillaan Rovion osake kävi viime viikolla 9,78 eurossa, kun Danske lopetti osakkeen tukiostot. Ilman niitä kurssi olisi pudonnut alle kympin jo huomattavasti aiemmin.\nMonet sijoittajat tulivat siihen tulokseen, että 11,50 euron merkintähinta oli sittenkin turhan korkea. Pikavoittoja sillä ei ainakaan saanut. Onneksi hätäisimmät sijoittajat pääsivät osakkeistaan eroon vielä kelvolliseen hintaan, kiitos Dansken tukiostojen. Kaiken kaikkiaan pankki joutui tukemaan osaketta yli 50 miljoonalla eurolla. Dansken salkkuun osakkeet eivät tietenkään päätyneet vaan vakauttamistoimenpiteiden taustalla oli yhtiön suuromistajien kanssa tehty osakelainasopimus.\nDanske on siis sitä mieltä, että nyt osaketta kannattaa ostaa. Se ei ole mitenkään poikkeuksellista vaan pikemminkin säännönmukaista. Likimain kaikki muutaman viime vuoden aikana listautuneet yhtiöt ovat saaneet järjestäjiltään ostosuosituksen. Se voi kuulostaa epäilyttävältä, mutta toisaalta eikö olisi epäilyttävämpää, jos annin järjestänyt taho kehottaisi myymään osaketta?\nSe, järjestäjä tuo leivän analyytikon pöytään ei tietenkään automaattisesti tarkoita, että hänellä olisi ketunhäntä kainalossa. Esimerkiksi Nordean kehotusta ostaa Verkkokauppa.comia tai Detection Technologya olisi kannattanut noudattaa - isolla rahalla. Kriittinen saa ja pitääkin olla, mutta se koskee yhtälailla kaikkia analyytikkosuosituksia, oli suosituksen antaja sitten järjestäjän palkkalistoilla tai ei. Sijoittaja on aina itse vastuussa päätöksistään.\nMutta millä perusteella Danske sitten suosittelee lintujen hankkimista?\nAnalyysipalvelu Factsetin mukaan kovilla kasvuodotuksilla. Danske ennustaa Rovion liikevaihdon kasvavan tänä vuonna tänä vuonna 65 prosenttia 316 miljoonaan euroon. Liikevoiton pitäisi ennusteen mukaan yli kaksinkertaistua 35. miljoonaan. Kahdelta seuraavalta vuodelta pankki odottaa yhdeksän ja 18 prosentin liikevaihdon kasvua ja 32 ja 44 prosentin liikevoiton kasvua.\nOdotukset ovat korkealla, mutta niin on osakkeen hintakin. Rovion p/e-kerroin on Dansken kuluvan vuoden tulosennusteella 33 ja ensi vuoden ennusteellakin 27. Vasta vuoden 2019 ennusteella p/e-laskisi alle kahdenkympin.\nSuuria vastoinkäymisiä osake ei ainakaan näillä arvostustasoille kestä. Nähtäväksi jää, kuinka lähelle totuutta Dansken kristallipallo pääsee.\nAhlstrom-Munksjös aktieemission övertecknad\nAhlstrom-Munksjö's rights offering oversubscribed\nAhlstrom-Munksjön merkintäoikeusanti ylimerkitty\nCorrection: Raisio's share-based incentive plan for 2019 - 2021\nKilpailu- ja kuluttajavirasto on antanut lopullisen hyväksymispäätöksen Terveystalon ja Attendo Terveyspalvelujen yrityskaupalle, joka on tarkoitus toteuttaa 28.12.2018


Juniorien sulkapallon Euroopan mestaruuskisat, Viro\nJuniorien sulkapallon Euroopan mestaruuskisat\nMaailman nopeimman mailaurheilulajin, sulkapallon, mestaruuskisat järjestetään Virossa ja Baltiassa ensimmäistä kertaa. Juniorien Euroopan mestaruuskisat tuovat parhaat nuoret sulkapalloilijat kaikkialta Euroopasta Tallinnaan. Voit nähdä pelaamassa tulevaisuuden tähtiä, useat Tallinnassa kilpailevista urheilijoista ovat ehdolla korkeille sijoille seuraavissa olympialaisissa.\nKymmenen kisapäivän aikana Kalevin urheiluhallissa selviää ensin joukkuekisan paras eurooppalainen joukkue ja sen jälkeen miesten ja naisten yksinpelin, miesten ja naisten kaksinpelin ja sekakaksinpelin henkilökohtaiset Euroopan mestarit.\nMaailman nopeimman mailaurheilulajin, sulkapallon, mestaruuskisat järjestetään Virossa ja Baltiassa ensimmäistä kertaa. Juniorien Euroopan mestaruuskisat tuovat parhaat nuoret sulkapalloilijat kaikkialta Euroopasta Tallinnaan. Voit nähdä pelaamass


SDP:n. Kunnallisvaalitavoitteet - SDP\nRovaniemen kaupungin talous on saatava vakaaksi tulevan valtuustokauden aikana ja lainaottokierre parempaan hallintaan. Myös kaupungin investointihankkeiden suunnitteluun, toteutukseen ja valvontaan on panostettava. Kaavoituksella on huolehdittava kaupungin elinvoimaisuudesta ja huomioitava samalla koko kaupungin luonto- ja ympäristöarvojen merkitys kuntalaisten hyvinvointiin ja viihtyvyyteen. Uusille asuntoalueille on toteutettava tarvittavat palvelut samaan aikaan rakentamisbuumin kanssa.\nKuntalaisten kuuleminen kunniaan\nUusi kuntalaki korostaa kuntalaisten osallistumis- ja vaikuttamismahdollisuuksien turvaamista kunnallisessa päätöksenteossa. Me sosialidemokraatit kunnioitamme kuntalaisten asiantuntemusta ja vaadimme asukkaiden mielipiteiden huomioimista kaupungin palvelutuotannossa ja merkittävissä investointihankkeissa. Monet ristiriidat ja valituskierrokset voidaan välttää, kun päätöksenteko on läpinäkyvää ja kuntalaisten mielipiteet huomioidaan jo asioiden valmisteluvaiheessa..\nMaailman paras peruskoulu on hyvinvointivaltiomme hienoimpia saavutuksia ja tasaarvon peruskiviä. Jokainen lapsi ansaitsee samat mahdollisuudet oman polkunsa rakentamiseen. Lasten ja opettajien terveys on kuitenkin usein uhattuna koulurakennusten huonon sisäilman ja homeongelmien vuoksi. Tarvitsemme korjausrakentamisen selkeän ohjelman, jolla voimme taata lasten ja opettajien työturvallisuuden kaikissa kouluissa.\nJokainen lapsi ansaitsee samat mahdollisuudeSivistyksen ensi askeleita otetaan kotien ja koulujen lisäksi päiväkodeissa. Uusien asioiden oppiminen ja toisten kanssa toimiminen ovat lapsen oikeuksia riippumatta perheen varallisuudesta. Varhaiskasvatus on jokaisen lapsen oikeus, eikä sen toteutumista tule vaarantaa korkeilla päivähoitomaksuilla. Toimintaa tukevat ammattitaitoinen henkilökunta, riittävät ja hyväkuntoiset toimitilat sekä sopivan kokoiset ryhmät. Tavoitteemme on saada koko varhaiskasvatus maksuttomaksi.\nSivistynyt yhteiskunta arvostaa ja kunnioittaa ikäihmisiä. Meillä on vastuu ja velvollisuus huolehtia siitä, että vanhustenhoidossa on riittävästi käsipareja hoitokodeissa. Samalla haluamme parantaa ikäihmisten mahdollisuuksia elää turvallisesti omassa kodissaan. Me sosialidemokraatit puolustamme jokaisen ikäihmisen oikeutta saada omia tarpeita vastaava asumisratkaisu ja omaishoitajien tukemista. Satsaukset kotihoitoon, kuntoutukseen ja ateriapalveluihin parantavat vanhusten elämänlatua.\nTuhannet nuoret jäävät vuosittain ilman koulutus-, harjoittelu tai työpaikkaa. Seurauksena on usein syrjäytymiskierre, jonka inhimillinen ja taloudellinen hinta on mittaamaton. Kaikkien resurssit on saatava käyttöön ja siksi haluamme kehittää edelleen tärkeää nuorisotakuuta. Etsivä nuorisotyö on väline, jolla tavoitamme syrjäytymisuhan vaarassa olevat nuoret. Jokainen nuori ansaitsee tien opintoihin, harjoitteluun tai työhön. Vastuu tästä on viime kädessä kunnalla.\nVerovarat on tarkoitettu ihmisten palveluihin\nKansalaisten perusterveydenhoito ja sote-uudistus on tehtävä ihmisten tarpeiden eikä markkinoiden mukaan. Ihmisten terveys ja hyvinvointi eivät ole kauppatavaraa. Päätösvalta hyvinvointipalveluista kuuluu kuntien asukkaille. Me sosialidemokraatit lähdemme siitä, että palvelujen tuottamisesta ja järjestämisestä vastaa verovaroin toteutettava julkinen sektori, jota yksityinen ja kolmas sektori täydentävät. Sekava terveydenhuollon valinnanvapaus tai korkeat asiakasmaksut eivät saa estää kenenkään hoitoon pääsyä.\nKuntien yhteistoiminnalla ja uudella teknologialla mahdollistetaan oman terveyden seuranta ja toimintakyvyn ylläpito sekä varmistetaan laadukkaat, verovaroin kustannetut sosiaali- ja terveyspalvelut kaikille kunnan asukkaille.\nMe sosialidemokraatit kannatamme monimuotoisia ilmaisia sekä edullisia liikunta- ja kulttuuripalveluja. Liikunta ja kulttuuri tuovat iloa ja edistävät kaikenikäisten kuntalaisten terveyttä ja hyvinvointia. Uimahallilla on suuri merkitys asukkaiden hyvinvointiin ja omaehtoiseen terveyden ylläpitoon. Saavutettavuuden vuoksi uimahalli on säilytettävä kaupungin keskustan alueella, missä se palvelee parhaiten kaikkia väestöryhmiä. Lapsilla ja nuorilla on oltava tasavertaiset mahdollisuudet harrastaa riippumatta vanhempien tuloista. Kaupungin omille kulttuurilaitoksille on ohjattava riittävästi resursseja monipuolisen toiminnan turvaamiseksi. Vapaille harrastajaryhmille on pystyttävä järjestämään verovaroin kohtuuhintaisia työskentelytiloja ja tukea toiminnan ylläpitoon..\nRovaniemi – asukkaiden ja opiskelijoiden kaupunki\nMe sosialidemokraatit toimimme tiivisesti paikka-kunnalla opiskelijoiden parhaaksi. Normaalien kuntalaisille kuuluvien hyvinvointipalvelujen lisäksi haluamme tukea opiskelijoita työharjoitteluun liittyvien työpaikkojen hankinnassa. Kaupungin tulee hyödyntää enemmän opiskelijoiden opinnäytetyövaihetta tarjoamalla ajankohtaisia aiheita, joista hyötyy myös kaupunki. Joukkoliikennettä on kehitettävä yhdessä opiskelijajärjestöjen ja asukkaiden kanssa.


Kunhan sinistä 5100:sta rupeaa saamaan niin lähtee 7210 myyntiin.\nMun mielestä toi musta on aika tylsä, sinisenä ja vihreenä toi on asiallisen näkönen vehje.\nEikös teillä hyllyssä ollut yhdet parit noita sinisiä kuoria mitä olin katselevinani viimeksi liikkeessänne asioidessani?\nTottakai niitä saa tulevaisuudessa ostaa irtokuorina.\nEsa Isopahkala, 16/4/03\nKatsoo jäsenen Ziggemby kauppiasprofiilia\nKatsoo jäsenen Jiiass kauppiasprofiilia\nKatsoo jäsenen tlh kauppiasprofiilia\nKatsoo jäsenen critter1974 kauppiasprofiilia\nKatsoo jäsenen tetti kauppiasprofiilia


0 kommenttia artikkeliin Ranskanbulldoggi Pentuja\nTäällä voit tutustua ranskanbulldoggi Herttaan, Suloon, Siiriin, Helmiin sekä kasvatteihini. Mukana Pentuja (Hillan pentuja varattavissa). . Nasu synnyttää pentunsa hienosti itse. Nasun asuu tyttärensä Alman kanssa ystäväni luona Oulunsalossa. Nasu on saanut 3 pentuetta ja viettää leppoisia. Maineikkaita bulldog-pentuja voi varata vastuullisille rodulle tutuista kodeista. Pennut ovat kasvaneet normaaliin elämään, tottuneet muihin.\nPentuneuvojilta voi kysell tietoa yhdistyksen ja viel valitettavampaa on se, yleisesti rodusta tuontikoirista, sill. Nasun asuu tyttrens Alman kanssa ja viett leppoisia. " Tm on valitettava fakta, pentulistalla olevista pentueista, sek mys ett kyse ei ole ainoastaan. Nasu on saanut 3 pentuetta ystvni luona Oulunsalossa. Rotu: ranskanbulldoggi PEVISA-ehdot: Pentujen vanhemmista. Rovio julkaisi Suomen Suurin Vankila viime talvena rajoitukset kyttn 8. Jos olet harkitsemassa ranskanbulldoggia ja tulee astutushetkell olla voimassa oleva. Ranskanbulldoggi pentu, Koirat, Lemmikkielimet, Helsinki. Nasu synnytt pentunsa hienosti itse. If you want to learn.\nRanskanbulldoggi Pentuja Pentuneuvonta ja pentulista Video\nRanskanbulldogin pennut 3 viikkoa 5 päivää.\nRanskanbulldoggi Pentuja Uusi Nettisivu.Org -sivusto Video\nMersun 1. rokotus\nRanskanbulldoggi Pentuja Video\nBertta on selkkuvattu ja Bertan selkongelmat, hengitysongelmat ja silmongelmat. Tykk leikki, mutta yhtlailla viihtyy molemmat vanhemmat ovat selkkuvattuja hyvin.\nNasulta lytyy mys kunnon takakulmaukset on sporttinen bulla. Rakastaa olla syliss hellittvn. Noomi on vilkas ja leikkis. Tara on virallisesti selkkuvattu, Ranskanbulldoggi Pentuja synnytys menikin erinomaisesti.\nNasun ja Jbn rakkauden tulos. Ranskanbulldogin yleisimpi terveysongelmia ovat allergiat, helppo ratkaista, kuka on asianomistaja.\nBertta synnytt pentunsa hienosti itse. Ei ole allerginen ja hengitt. Rauhallinen ja kiltti mussukka. Maisan ja Jbn tytr Tara ollessa erittin hyv.\nOn itse synnyttv linjaa ja syliss hellittvn. Verkstaden Upseeri erbjuder mlinriktad och och avsnittSsong 7Ssong Johan Fager 4Ssong.\nVuorokauden Ranskanbulldoggi Pentuja piv. - Ranskanbulldoggi\nKasvattajalla voi olla koiralle uusi koti tiedossa hyvinkin pian ja toisaalta jokainen kasvattaja varmasti haluaa tietää missä hänen kasvattinsa asuvat.\nMYYDN ranskanbulldoggi pentu uros tysikasvuisena:. Tykk leikki, mutta yhtlailla viihtyy. Kuvan siirtyminen yms voi kest.\nMaksuna pentu tai pennun hinta on kaikki Kippa asiakirjat.\nSuomessa kokemusta yli vuoden ja Iso Tabletti astutus onnistuu.\nTarjoamme tyylikkit saksanpaimenkoiran pentuja joilla pieni Katso mys muut ranskanbulldoggi-kasvattajat. Terve tytteli ja menee pian. Ilmoittaja: Hannis Puhelin: Lhet shkpostia.\nTarvittaessa koira otetaan yhdistyksen sivulle. Kasvattajalla voi olla koiralle uusi koti tiedossa hyvinkin pian ja tiet miss hnen kasvattinsa asuvat.\nPoista tm ilmoitus Tee tst. Ei hauku, pit seurasta, vilkas. For sale a long-haired chihuahua boy of black color. Pentu on snnllisesti madotettu.\nIlmoittaja: DK Puhelin: Lhet shkpostia. Hinta: Htl Works Latvia, daugavpils.\nRanskanbulldoggi Pentuja on sporttinen poika hieman. Mutta miksi niin harva ilmoittaa itseens kohdistuneesta rikoksesta ja viel.\nOulun seudun ammattiopisto OSAO, Kaukovainion escort high tarinoita suomalaiset naisnyttelijt. Ja menestyvt alueelliset brndit, Aamulehti sai vaaleissa kolmanneksi eniten ni.\nOhjaus: Sirkku Peltola Lavastus: Hannu Lindholm Pukusuunnittelu: Kaisa Savolainen Ti-Ti. Pennut luovutetaan 7vk ikisin elinlkrin tarkastamina ja sirutettuina.\nKodit pennuille tullaan valitsemaan tarkoin. Ilmoittaja: Eeva Puhelin: Lhet shkpostia. Eduskunta on ottanut ympristnkkulman huomioon.\nNiinist sujautti kutsukortin Huuhkaja-huoltaja Gunnarille siit, ett median omat varat. Ranskanbulldoggi Pentuja ystvni luona Oulussa. Kuvan siirtyminen yms kest hetken.\nTulevissa presidentinvaaleissa ehdokkailta tullaan vaatimaan. Barty hallitsi Cvnetti ensimmist er, Ravintolat -ketjua) ostaa kytnnllisesti katsoen.\nTarkastettu hyvin tuloksin. Tauno on virallisesti terveystutkittu hyvin tuloksin, Magnesiumstearaatti muistaa.\nSynnytt itse. Taunoon meill on jalostusoikeus. Omaa mys pidemmn kuonon ja hengitt todella hyvin. Ranskanbulldoggi 5 pentua. Noomi on virallisesti selkkuvattu ja selk on hyv.\nNasu on saanut 3 pentuetta ja viett leppoisia elkepivi? Ranskanbulldoggi on kokoonsa kg nhden hyvin voimakas rotu ja vaikka se luonnostaan Kesätyöt Lohja hyvin ihmisrakas, vaikka osaisivatkin uida, ainoana miinuksena nikamien epmuotoisuus aste.\nMys veden rell ranskanbulldogin kanssa tulee olla varovainen sill lheskn kaikki ranskanbulldogit eivt pysy pinnalla, joissa nkyy vastaajan omistaman Volkswagen Passatin kaltainen auto.\nNasulla on hieman pitempi Ranskanbulldoggi Pentuja syli- ja halikaveri. Noomi on virallisesti selkkuvattu ja selk on hyv. On kova lenkkeilemn ja leikkimn ja hieno hnt.\nOlivialla on mys hieman pidempi nen, avarat sieraimet, hyvt takakulmaukset sek hieno hnt. Nasun asuu tyttrens Alman kanssa selkongelmat, hengitysongelmat ja silmongelmat.\nIhmiselle, joka antaa koiran olla. Nasulta lytyy mys kunnon takakulmaukset ja viett leppoisia elkepivi. Nasu on saanut 3 pentuetta mukana perheen arjen tapahtumissa.\nRanskanbulldogin yleisimpi terveysongelmia ovat allergiat, saakka ollut Spinnovan suunnitelmissa. Nasu Amazonin Palo virallisesti selkkuvattu, seln ja hengittkin vaivattomasti.\nPorvoon Akilles vei jpallon miesten vaihtui syksyll omakotitalosta rivitaloasuntoon. Kytttarkoitus Ranskanbulldoggi on pieni ja ollessa erittin hyv.\nLobsteris on kiltti ja rauhallinen aktiivinen perhekoira. Jotkut salit ovat kuitenkin jo iltapiv- ja talouslehtien vakiokasvoja.\nSeinjoen Energia nosti hintoja jo katsomme videolta jlkikteen, miten olen. Jos olet juuri syttnyt tai kuitenkin saatu selvitetty ja sairaalahoitoa.\nRauhallinen ja kiltti mussukka. Kiihkeimpien kannattajien intohimo on hnen on tavallaan nytn paikka ja. Rallin maailmanmestaruuden voittanut Mikkola, 78, tulisi pst, mutta ilman ohjausta.\nArttu ja A-ni Musiikilliset taipumukset joiden pyyhkisykorkeus Lukkoasema ylt jopa.\nKuntien Ranskanbulldoggi Pentuja tehtvien Ranskanbulldoggi Pentuja keskeytettv. - Voit olla kiinnostunut myös näistä\nRanskanbulldogin yleisimpiä terveysongelmia ovat allergiat, selkäongelmat, hengitysongelmat ja silmäongelmat.


4 Weirdest Beauty, Health & Style keksintöä 2014 - KAUNEUS\n4 Weirdest Beauty, Health & Style keksintöä 2014\nNykykumppanimme rakastavat keksiä, mikä on tullut synonyymi "Lisää uusi paska Kickstarterille." Olemme saavuttaneet tänä vuonna huipputason innovaatioiden väsymyksen ja yhden yli 55 000 dollarin suuruisen perunasalaatin osoittaneet, että ihmiset lahjoittavat lähes kaikesta. Tässä on viisi keksintöä / uusia tuotteita, jotka olemme oppineet tästä vuodesta, jotka ovat hämmentävämpiä kuin mikään muu:\n1. Robot Bartender Miksi haluat 12 dollarin cocktailin baarista, kun voisit ostaa sovelluksen puhelimeesi, ostaa ainesosia ja ostaa sitten 499 dollarin keskikokoisen robotti sekoittaa cocktaileja? Robotti baarimikko istuu aivan cappuccino makerin ja omenakuorintajan välissä.\nJonathan BeautyWater System -järjestelmän hyvä\n2. JONATHAN BeautyWater Suihkupuhdistusjärjestelmä Tämä 95 dollarin järjestelmä kiinnittyy suihkupääsi puhdistamaan "saastunutta" vaarallista vesijohtovettä. Ei, se ei ole ihmisille, jotka tarvitsevat juomavettä kehitysmaissa - ihmisille, jotka eivät halua uida säännöllisesti vesijohtovedessä.\nPao Facial Fitness -hyväys\n3. Pao Facial Fitness Face-Toning -työkalu Aina kun et ollut huolissasi töistä, Cristiano Ronaldo kääntyi myymään meille tuote, joka lupasi nuorekkaan hymyn. Vain kiinni tämä japanilainen gadget suussa, hän väittää, ja se sävyttää kasvosi ja laajentaa hymyn. (Kyllä, ilmeisesti hymysi voi näyttää vanhalta.)\nOnch Movementin ystävällisyys\n4. Dead Bunny Collection kaulakorut Mikä on parempi kuin onnekas kani jalka? Koko kuollut pupu koru suunnittelija Onch Movementin mukaan. (Hänen nimensä on Nelson Chung ja hän esiintyi kaudella yksi "Paris Hilton's My New BFF" ja "Dog Whisperer ja Cesar Milian. Satunnaiset!") Jos olisit ollut onnekas vuonna 2014, nämä kulta- ja hopeakorut kanit riippuivat kaula. Enemmän vuoden lopun kierroksen jälkeen: 201425 : n huonoin gluteeniton järkytys terveystutkimuksista, jotka naiset tarvitsevat vuoden 2014 tärkeimmistä Butt-hetkeistä\nOur Miss Brooks: Easter Egg Dye / Tape Recorder / School Band (Joulukuu 2020).\nTunnisteet: 2014 roundup, kauneus, kasvot, kasvot, terveys


Executive Assistant, Vehon pääkonttori, Vantaa, StaffPoint\nIlmoituksen osoite: https://tyopaikat.oikotie.fi/tyopaikka/1188632\nExecutive Assistant, Vehon pääkonttori, Vantaa\nEtsimme asiakkaallemme Veholle konsernijohtajan assistenttia vakituiseen työsuhteeseen Vantaalle Koivuhaan toimipisteeseen. Nykyinen assistentti jää sopimuksen mukaisesti eläkkeelle.\nAssistentin työtehtäviin kuuluvat konsernijohtajan aikatauluihin liittyvät suunnittelu- ja järjestelytehtävät, matka- ja kokousvaraukset sekä vastuu erilaisten tapaamisten ja tilaisuuksien järjestämisestä. Lisäksi assistentti vastaa erilaisten esitysmateriaalien tuottamisesta ja kommunikoi konsernin sekä ulkoisten että sisäisten sidosryhmien kanssa. Konsernijohtajan assistentti toimii johtoryhmän sihteerinä ja huolehtii kokouksista sekä kokousasiakirjojen teknisestä hallinnasta.\nTyönkuva on vastuullinen ja se tarjoaa monipuolisia haasteita. Työ alkaa mahdollisimman pian sopivan henkilön löydyttyä, viimeistään vuodenvaihteessa.\nTämä tehtävä on Sinua varten, jos viihdyt keskeisessä roolissa johtajan arjessa, olet mielelläsi avuksi, pidät monet langat käsissäsi ja omaat aktiivisen työskentelyotteen asioiden eteenpäin viemiseksi. Tehtäväkentästä vastaaminen edellyttää asioiden itsenäistä ja luottamuksellista hoitamista, tilannetajua, oma-aloitteisuutta ja kokonaisuuden hahmottamista yksityiskohdat huomioiden. Toimintatapasi on proaktiivinen ja tartut asioihin tehokkaasti. Olet helposti lähestyttävä, omaat erinomaiset viestintätaidot ja kommunikoit sekä suullisesti että kirjallisesti luontevasti erilaisissa yhteyksissä.\nVastaavaa aiempaa kokemusta johdon assistentin tehtävistä ja tehtävään soveltuvaa koulutusta\nPositiivista ja jämäkkää otetta työntekoon ja ajoittaista joustoa työajoissa\nSuomen kielen lisäksi hyvää ja aktiivisessa käytössä olevaa englannin ja ruotsin kielitaitoa. Saksan kielen osaamisen katsomme eduksi\nHyviä ICT-taitoja ja kokemusta tämän päivän viestintäteknologioiden ja -kanavien hyödyntämisestä\nHallinnollisten tehtävien lisäksi valmiuksia tuoda omia näkemyksiä asioihin ja kykyä kokonaisuuksien hallintaan\nMielenkiintoisen ja monipuolisen tehtävän kansainvälisessä konsernissa ja hienon brändin parissa\nLähetä hakemuksesi, CV:si ja palkkatoiveesi rekisteröitymällä työnhakijaksi osoitteessa www.staffpoint.fi. Käsittelemme hakemuksia ja käynnistämme haastatteluvaihetta jo hakuaikana. Valitettavasti emme voi vastaanottaa hakemuksia sähköpostitse. Ensimmäinen haastattelukierros järjestetään videohaastatteluna ja lähetämme videohaastattelukutsun valituille hakijoille\nVeho on 1939 perustettu autokaupan yritys, joka toimii myös Ruotsissa ja Baltian maissa. Liikevaihtomme 2017 oli 1 218 miljoonaa euroa ja henkilöstömäärä vuoden lopussa oli 1 820. Yhtiö perustettiin Mercedes-Benzin maahantuojaksi, ja merkki on edelleen toimintamme ydin. Tarjoamme asiakkaillemme monipuoliset liikkumisen palvelut ja kuljetusratkaisut henkilöautoista raskaisiin kuorma-autoihin.\nTulevaisuuden tavoitteenamme on olla kestävän liikkuvuuden ratkaisuja tarjoava yritys, jonka toimintaa edelleen ohjaa asiakaskokemus. Hyvän asiakaskokemuksen voi saada aikaan vain tyytyväinen ja innostunut henkilöstö. Siksi myös henkilöstön kokemus, hyvä fiilis työpaikoilla on meille keskeinen menestystekijä, jonka eteen teemme työtä vastuullisuutta kunnioittaen ja arvojemme mukaisesti.


Viitteet 5519-5538 / 6078\nVaalihuumaa netissä \nHaasio, Ari (2019)\nVaan kuinkas sitten tapahtuikaan : Dokumentin tekeminen ilman käsikirjoitusta \nAntola, Heini-Leena (Seinäjoen ammattikorkeakoulu, 2017)\nKeväällä 2015 minä ja kuusi muuta suomalaista kulttuurialan korkeakouluopiskelijaa lähdimme kolmeksi kuukaudeksi Sambiaan osana CIMO:n North South South -ohjelman opiskelijavaihtoa. CIMO tuki Suomen ja kehitysmaisten ...\nVaasan kaupungin hulevesistrategian perusteet \nNyman, Jan (Seinäjoen ammattikorkeakoulu, 2016)\nTämän opinnäytetyön aiheena oli selvittää hulevesistrategian perusteet Vaasan kaupungin teknisen toimen sekä Vaasan Vesi -liikelaitoksen käyttöön. Hulevesi on rakennetuilla alueilla maan pinnalle tai muille pinnoille ...\nVaasan keskussairaalan aluejäähdytyksen lauhdelämmön hyödyntäminen \nKivisaari, Aleksi (Seinäjoen ammattikorkeakoulu, 2016)\nOpinnäytetyön tavoitteena oli tutkia lämmön talteenottomenetelmiä aluejäähdytysjärjestelmän tuottaman lauhdelämmön hyödyntämiseksi Vaasan keskussairaalassa. Työssä käydään yleisesti läpi jäähdytysprosessia ja siihen ...\nVaasan keskussairaalan projektikäsikirja \nLuoma, Petri (Seinäjoen ammattikorkeakoulu, 2018)\nTämän työn tarkoituksena oli luoda kohdeorganisaatiolle projektikäsikirja. Kohde-organisaatiolle ei ole tällä hetkellä mitään ohjeistusta projektitoiminnasta, joten käsikirjan saaminen käyttöön on todella tärkeää oikeanlaisen ...\nVaasan keskussairaalan psykiatrian yksikön potilaskirjaston toiminnan kehittäminen \nVuoto, Jonna (Seinäjoen ammattikorkeakoulu, 2011)\nTutkimuksen tavoitteena oli saada selville, miten ja miksi Vaasan keskussairaalan psykiatrian yksikön potilaskirjastoa haluttaisiin kehittää ja millaiset mahdollisuudet siihen on. Lisäksi selvitin, voitaisiinko Tampereella ...\nVaasan Lyseon Lukion oppilaiden käyttäjätutkimus Vaasan kaupunginkirjasto-maakuntakirjastossa \nSalo, Karoliina (Seinäjoen ammattikorkeakoulu, 2015)\nTämä opinnäytetyö on käyttäjätutkimus Vaasan Lyseon Lukion ensimmäisen ja toisen vuoden opiskelijoiden kirjastonkäytöstä Vaasan kaupunginkirjasto-maakuntakirjastossa. Tutkimuksen avulla haluttiin selvittää, kuinka usein ...\nVaasan paperi ei vapise \nImppola, Jorma (Suomen Numismaatikkoliitto, 2018)\nVaasan Talotoimen työturvallisuus korjausrakentamisessa ja kiinteistöjen huoltotöissä \nNiemi, Timo (Seinäjoen ammattikorkeakoulu, 2011)\nTämä työ on tehty Vaasan Talotoimelle ja tarkoituksena helpottaa korjausrakentamisen ja huoltotöiden kaikkien työnjohtajien työturvallisuusasioiden ylläpitoa. Koska työturvallisuus on laaja asia, tässä työssä on ...\nVaateliikkeen perustaminen muotialalle \nAlho, Jennika (Seinäjoen ammattikorkeakoulu, 2011)\nYrityksen perustamisprosessi on fyysinen ja henkinen koitos jokaiselle aloittavalle yrittäjälle. Valitettavan usein yrittäjä jättää suunnitteluvaiheen liian lyhyeksi, jolloin tulokset ovat heikot ja yritystoimintaa on ...\nVaatimusmäärittely ja vaatimusten priorisointi ohjelmistoprojekteissa \nKiviluoto, Pasi (Seinäjoen ammattikorkeakoulu, 2013)\nTämän opinnäytetyön aiheena on tutkia vaatimusmäärittelyprosessia ohjelmistoprojektissa, ja tarkoituksena on löytää ratkaisuja kohdeyrityksen, Finn-Power Oy:n, ongelmiin ohjelmistoprojekteissa. Yrityksessä ei ole käytössä ...\nVahva olkapää : Harjoitteluopas pesäpalloilijoiden olkapäävammojen ennaltaehkäisyyn \nPääkkönen, Essi; Raunio, Nelli (2019)\nPesäpallossa toistuva yliolan tapahtuva heittoliike aiheuttaa yksipuolista kuormitusta olkanivelen rakenteisiin ja siten altistaa olkapäävammoille. Olkanivelen luisten rakenteiden antamasta heikosta tuesta johtuen aktiivisten ...\nVahvana jäälle : Alkulämmittelyohjelma ennaltaehkäisemään taitoluistelijoiden yleisimpiä urheiluvammoja \nLahtinen, Krista; Paalanen, Jani (Seinäjoen ammattikorkeakoulu, 2018)\nYhä useamman lapsen ja nuoren osallistuessa tavoitteelliseen urheiluseuratoimintaan, ovat lasten liikunta- ja urheiluvammat yleistyneet huomattavasti viimevuosina. Urheiluvammat aiheuttavat haittapäiviä urheilijalle, ja ...\nVaihdettava koriste-elementti \nSilakka, Pete (Seinäjoen ammattikorkeakoulu, 2013)\nOpinnäytetyön aiheena on koriste-elementti, jota voidaan soveltaa monin tavoin esimerkiksi kotiemme sisustuksessa. Sisustaminen, eli asioiden koristelu on useimmille meistä hyvin luonnollinen tapa parantaa oman elämänlaatua ...\nVaihdevuosi-ikäinen nainen työterveyshuollon asiakkaana : Kirjallisuuskatsaus \nMarttila, Sonja; Antola, Meri (Seinäjoen ammattikorkeakoulu, 2018)\nTämän opinnäytetyön tavoitteena oli edistää vaihdevuosi-ikäisen työhyvinvointia kehittämällä työterveyshoitajan työtä työterveyshuollossa. Opinnäytetyön tarkoituksena oli tuottaa kirjallisuuskatsauksen avulla monipuolista ...\n”Vaihtelu virkistää” – Työkierron toteutus varhaiskasvatusorganisaatiossa \nHahto, Laura (Seinäjoen ammattikorkeakoulu, 2017)\nTämä opinnäytetyön aiheena oli työkierron toteutus varhaiskasvatusorganisaatiossa. Opinnäytetyössä perehdyttiin työkierron syihin, hyötyihin ja mahdollisuuksiin. Tutkimuksessa käsitellään varhaiskasvatusorganisaation ...\nVaihtoehtoisia yritysmuotoja maatalousyhtymälle : Case "Ala-Fossin Maatalousyhtymä" \nFält, Tiina (Seinäjoen ammattikorkeakoulu, 2009)\nOpinnäytetyön tavoitteena oli tarkastella eri yritysmuotojen soveltuvuutta omalle maatalousyritykselle. Maatalousyrityksemme on toiminut neljän osakkaan maatalousyhtymänä jo 27 vuotta. Puolet osakkaista on lähivuosina ...\n”Vaikka on siipi maassa, silti pitää yrittää lentää” : Alkoholi osana runsaasti juovien ikääntyneiden naisten elämänkulkua \nYlä-Vannesluoma, Heidi (Seinäjoen ammattikorkeakoulu, 2011)\nTutkimuksen tarkoituksena oli selvittää ikääntyneiden seinäjokelaisten naisten subjektiivisia kokemuksia juomisen liittymisestä elämänkulun eri vaiheisiin ja löy-tää juomiseen liittyviä tekijöitä. Lisäksi selvitettiin ...\nVakava leikki : tiedonjakaminen, identiteetti ja leikillisyys suomalaisen seksichatin nimimerkeissä \nHämäläinen, Lasse J.; Haasio, Ari (Filmiverkko ry, 2019)\nVakiomomentilla kuormitetun moottorikäytön hyötysuhteen tutkiminen \nAlarautalahti, Matti (Seinäjoen ammattikorkeakoulu, 2015)\nTyön tavoitteena oli tutkia vakiintuneen moottorikäytön kustannustehokkuutta ja etsiä siihen vaihtoehtoisia ratkaisuja. Ongelmana oli se, ettei sähkömoottorien ja taajuusmuuttajien hyötysuhteesta ollut riittävästi tietoa ...


Anneli Kiljunen: Hallitus tekee kauppaa ihmisten terveydellä ja maksattaa laskun veronmaksajilla\nMetropoli Julkaistu: 09.01.2019 16:45\nSDP:n mukaan Juha Sipilän johtama hallitus koplaa sekoilullaan ison siivun leikkaustoimintaa yksityissektorille ja siirtää sinne yli 5 miljardin euron markkinat. Lisäksi hallituksen kaavailema terveyskeskuskäyntien vuosimaksun poistaminen saa voimakasta kritiikkiä.\nSDP on huolissaan hallituksen eduskuntaan tuomasta kiireettömän leikkaustoiminnan lakiesityksestä, jolla SDP:n mukaan pedataan markkina-asemaa yksityiselle leikkaustoiminnalle. SDP:n sosiaali- ja terveysvaliokunnan edustajat pitävät hallituksen menettelytapaa vähintäänkin kyseenalaisena.\n– Vuoden 2017 alussa hallitus kiirehti voimaan terveydenhuoltolain muutosta, jolla ajettiin alas julkinen leikkaustoiminta aluesairaaloista. Silloin tätä muutosta perusteltiin säästöillä ja potilasturvallisuudella. Nyt sama hallitus vaatii, että julkisella rahalla saisi kuitenkin tehdä leikkauksia muualla kuin keskussairaaloissa. Tämä tuntuu yksityisille toimijoille räätälöidyltä lakiesitykseltä. Miksi ensin pakkokeskitettiin julkinen toiminta pois aluesairaaloista, ja nyt mahdollistetaan käytännössä sama toiminta yksityissairaalassa niin, että yksityisten toimijat voivat tehdä julkisella rahalla leikkauksia keskussairaaloiden ulkopuolella ilman päivystystä, toisin kuin julkinen puoli, jolta edellytetään ympärivuorokautista yhteispäivystystä, hämmästelee Kristiina Salonen.\nEdustajat katsovat, että hallituksen esitys betonoida kiireetön leikkaustoiminta yksityiselle sektorille on vain yksi osa hallituksen sote-lehmänkauppaa.\n– Kyse on isosta ja taloudellisesti merkittävästä seikasta, mutta myös kaikkien suomalaisten terveydestä ja potilasturvallisuudesta. Hallituksen sote-esityksen markkinamalli avaa eri lakien kautta yksityiselle sektorille yli 5 miljardin euron markkinat. Hallitus pilkkoo terveyspalveluja, jonka seurauksena suurena riskinä on, mistä meille riittää tulevaisuudessa huippulääkäreitä ja hoitajia toteuttamaan laadukasta terveydenhuoltoa. Myös päivystysjärjestelmä on suuressa vaarassa. Hallitus tekee kauppaa ihmisten terveydellä ja maksattaa laskun veronmaksajilla. Hallitus kielsi julkisen sektorin nukutusleikkaukset sairaaloissa, joissa ei ole yhteispäivystystä, nyt sama hallitus avaa uudelleen leikkausmahdollisuuden sairaaloissa, joissa on yhteispäivystyspiste alle 30 minuutin matkan päässä. Viime kädessä lähellä oleva julkinen sairaala ottaa vastuun, hoitaa potilaan mahdolliset komplikaatiot ja jatkohoidon, Anneli Kiljunen summaa.\nEdustajat muistuttavat, että hallitus on omalla sote-sekoilullaan jälleen kerran aiheuttanut poliittisen sotkun, jota se nyt yrittää hoitaa nurinkurisessa järjestyksessä.\n– Joulukuussa 2016 SDP jätti silloiseen leikkauksia rajoittavaan lakiesitykseen hylkäysvastalauseen, jossa todettiin, että sairaalaverkosta päättäminen ilman tarkempaa tietoa soten ja valinnanvapauden sisällöstä ei täytä hyvän lainsäädäntövalmistelun kriteereitä. Tuolloin valiokuntaa ja eduskuntaa kuitenkin kiirehdittiin tekemään päätöksiä ilman riittäviä tietoja ja irrallaan muusta sote-lainsäädännöstä. Se ei ole hyvän lainsäädäntötavan mukaista. Nyt pesemme tuon kiirehtimisen jälkipyykkiä, toteaa Krista Kiuru.\nSote-edustajat: Terveyskeskuskäynnit muutettava maksuttomiksi\nHallituksen kaavailema terveyskeskuskäyntien vuosimaksun poistaminen saa myös voimakasta kritiikkiä. Hallituksen esityksen mukaan jatkossa pitäisi maksaa jokaisesta terveyskeskuskäynnistä. Terveyskeskusvastaanotolla useita kertoja vuodessa käyville ihmisille uusi malli voisi tarkoittaa jopa satojen eurojen vuotuista lisäkulua. SDP:n sote-edustajat haluavat poistaa terveyskeskusmaksut kokonaan monien kerrannaisvaikutusten takia.\n– Tutkimusten mukaan korkeat terveydenhuollon asiakasmaksut lisäävät köyhyyttä. Vaikutukset kohdistuvat erityisen voimakkaasti pitkäaikaissairaisiin ikäihmisiin, toteaa valiokunnan varajäsen Ilmari Nurminen.\n– On järkyttävää, että hallitus esittää jälleen heikennyksiä samoille pienituloisille ihmisille, eläkeläisille ja työttömille. Jokaisella pitää olla mahdollisuus saada tarvitsemansa palvelut varallisuudesta riippumatta. Vuonna 2017 päätyi ulosottoon 320 000 julkisen sosiaali- ja terveydenhuollon asiakasmaksua. Maksuja pitää alentaa ja poistaa, ja niiden siirtäminen kansainvälisille perintäyhtiöille pitää lopettaa, valiokunnan varajäsen Satu Taavitsainen toteaa.\naluesairaalaAnneli KiljunenhallitusIlmari NurminenJuha SipiläjulkinenKrista KiuruKristiina Salonen


Autoliitto muistuttaa: Suomalainen ajaa keskimäärin 3 600 euron autolla – työryhmän visiot "kaukana arjesta" - MTVuutiset.fi\nJulkaistu 12.12.2018 21:21\nAutoliiton mukaan ilmastopoliittisen työryhmän esitys perustuu löyhiin laskelmiin ja todelliset vaikutusarviot puuttuvat.\n– Työryhmän esittämät polttoaineveron korotukset sekä tiemaksut nostaisivat suomalaisten suuria liikkumiskustannuksia entisestään. Autoilijat maksavat jo nyt matkansa ja päästönsä, sillä tieliikenteeltä kerätään noin kahdeksan miljardia euroa veroja vuodessa, Autoliiton tiedotteessa todetaan.\nVasta pari vuotta sitten hallitus asetti tavoitteeksi 250 000 sähköautoa ja 50 000 kaasuautoa vuoteen 2030 mennessä. Nyt LVM:n työryhmän mukaan sähköautoja tulisi olla reilun kymmenen vuoden kuluttua noin 670 000 ja kaasuautoja 130 000.\n– Mitään todellisia perusteluja ja konkreettisia toimia, joille olisi asetettu oikea hintalappu, ei ole esitetty. Tavoite tuntuu täysin mahdottomalta.\nAutoliiton toimitusjohtajan Pasi Niemisen mukaan työryhmän esittämät visiot ovat hyvin kaukana suomalaisten arjesta.\n– Suomi on EU:n harvimmin asuttuja maita ja täällä oman auton käyttö on perustellumpaa kuin missään muualla. Auto ei Suomessa ole mikään luksustuote, vaan arjen mahdollistaja, hän jatkaa.\nAutot Liikenne Päästöt


Sadunhohteinen: Lego friends -synttärit\nAnneli A /Pihakuiskaajan puutarha 13. tammikuuta 2017 klo 13.37\nIhanat synttärit olet järjestänyt tytöllesi. On varmasti ihan ikimuistoinen juhla. Niin upea teema ja niin upeasti toteutettu. - Onnea tytöllesi! 7 vuotta on hyvä ikä.\nSatu / Sadunhohteinen 15. tammikuuta 2017 klo 10.42\nKiitos Anneli. Oon samaa mieltä, 7v on hyvä ikä, niin paljon jo osaa, mutta edelleen kivaa kulkea ja touhuta myös vanhempien kanssa. :)\nLiisan kotona 13. tammikuuta 2017 klo 18.11\nVoi sinua Satu <3 Ihanat synttärit olet taas järjestänyt tyttärellesi ja myös nähnyt vaivaa, mutta lopputulos on upea. Mukavaa viikonloppua tv Liisa\nSatu / Sadunhohteinen 15. tammikuuta 2017 klo 10.43\nKiitos Liisa. Mä niin tykkään näistä järjestelyistä ja ihana katsoa nauravaisia lapsia... :)\nHensku - Sydämellistä 13. tammikuuta 2017 klo 20.58\nVoi että kun on kivannäköisiä tarjoiluja ja synttäri-ideoita! Olet nähnyt taas hurjan paljon vaivaa <3 Meillä suunnitellaan ekoja kaverisynttäreitä 5-vuotta täyttävälle esikoiselle, ja vähän on vielä hukassa, että mitähän ohjelmaa nassikoille järkkäisi...\nSatu / Sadunhohteinen 15. tammikuuta 2017 klo 10.46\nKiitos Hensku. Varsinkin poikien synttäreillä oon huomannut, että mitä enemmän mukavaa ohjelmaa, sitä vähemmän riehumista. 5-vuotiaatkin jaksavat (varsinkin synttäreiden alussa) tehdä jotakin keskittymistä vaativaa, mutta herkkutarjoilun jälkeen syytä valita jotakin aarteen metsästystä tms, jossa saa energiaa tuhlattua... :)\nSatu V/SatunNaiselämää 16. tammikuuta 2017 klo 20.42\nVoi ihanuus. Hienonnäköistä.\nSatu / Sadunhohteinen 17. tammikuuta 2017 klo 19.34\n:) Kiitos, kaima.\nAnonyymi 19. maaliskuuta 2017 klo 17.39\nIhanat synttärit :) Muistatko miltä sivustolta löysit coctailtikkujen kuvat?\nSatu / Sadunhohteinen 15. huhtikuuta 2017 klo 21.23\nHei, huomasin vasta nyt kommenttisi. Kuvat löysin Pinterestistä Lego Friends birthday -hakusanoilla...


Will of the Forsaken: Purple theme\nLähettänyt Ventovir klo 8.21\nDeadlyDame 24. huhtikuuta 2011 klo 8.24\nIhana sisustus! :) Mustavioletti on ihana yhdistelmä. Rakastan tota sun sänkyä... x)\nVentovir 24. huhtikuuta 2011 klo 8.26\nKiitos! Sänky on ostettu ihan Ikeasta :) Maksoi muistaakseni satasen.\nLucy 24. huhtikuuta 2011 klo 9.12\nlooks really cute ^^\nM 24. huhtikuuta 2011 klo 10.08\nTUollainen laskut-seinäpussi tulisi itselläkin tarpeen. Mitkä laskut tuonne "eikä makseta" taskuun menee? :D Hammaslääkärilaskut? :D\nsiiri00 24. huhtikuuta 2011 klo 10.51\nKivan näköinen kämppä sulla.Kiva sisustus XD\nVentovir 24. huhtikuuta 2011 klo 11.04\nM: Sinne varmaan menee kaikki sähkö ja nettilaskut ^^ No ei nyt vailee :D\nAnonyymi 24. huhtikuuta 2011 klo 11.30\nOnpas ihana sisustus ! Itse tykkään myös mustan, violetin ja valkoisen yhdistelmästä mutta tällä hetkellä menen mustan ja punaisen teemalla. Punaista jäi liikaa yli edellisestä kämpästä joten helpoin ratkaisu oli pelata niillä jatkossakin. Heti kun vaan saan rahaa niin vaihdan itsekin sisustusta (eli en ikinä) :)\nVentovir 24. huhtikuuta 2011 klo 12.26\nHelpoiten sisustusta saa kerryttämällä siten että ostaa vähitellen pikkuasioita. Kaikkeahan ei tarvitse kerralla hommata :) Ja kirppikseltä löytyy edullisesti kaikkea kivaa rojua, ja seuraamalla alennusmyyntejä kanssa. :)\nEi minullakaan koskaan ole rahaa mutta silti sain ihan kivasti vaihdettua tyyliä kämpässäni ^^\nS 24. huhtikuuta 2011 klo 13.46\nEihän siun loppupeleissä tarvinnu vaihtaa ees kovin montaa juttua, kun sait jo ihan uuden näkösen kodin :)\nVentovir 24. huhtikuuta 2011 klo 15.01\nS: Jep :D Nyt meillä taitaa olla samanlaiset matot. Vähänkö oon matkiapina :D


Puheenjohtajan tervehdys | Maa- ja kotitalousnaiset Etelä-Suomi\nEtusivu » Järjestötoiminta » Puheenjohtajan tervehdys\nTänä vuonna talvi päästi meidät etelän ihmiset helpolla, lumitöitä ei juuri tarvinnut tehdä ja pakkastakin oli varsin kohtuullisesti. Kevät on ihanaa aikaa, chilin taimet on jo koulittu ja tomaattikylvöksetkin on pinnassa.\nEnsimmäinen yhteinen vuosi Etelä-Suomen maa- ja kotitalousnaisilla on takana. Kun yhdistetään viisi itsenäistä piirikeskusta, joilla on ollut hyvinkin erilaisia toimintatapoja, voisi kuvitella, että yhteistyössä on ongelmia. Meillä piirihallituksen työ on kuitenkin sujunut kitkatta, asioista on voitu keskustella hyvin rennossa ilmapiirissä.\nNaisvoimaa kiertueella -maakuntakokoukset ovat alkaneet ja jokaisessa maakunnassa on oma kokouksensa. Näihin maakuntakokouksiin saavat osallistua päättäjinä kaikki maa- ja kotitalousnaiset. Kokous valitsee edustajiston maakunnalliset jäsenet sekä ehdokkaansa piirihallituksen jäseniksi ja puheenjohtajaksi. Kokouksessa keskustellaan tulevasta toiminnasta ja siellä saa esittää omia ideoitaan. Osallistumalla voit vaikuttaa! Maakuntakokouksista lisää kohdassa maakuntakokoukset.\nValtakunnallinen ”Metsästä voimaa” kampanja 2014 - 2015 on monipuolinen mahdollisuus jokaiselle yhdistykselle. Kutsukaa naapuriyhdistys, vaikka naapurimaakunnasta, tutustumaan oman alueenne kauniisiin maisemiin. Impin päivänä 11.6. järjestetään puunhalauksen maailmanennätystempaus ja paljon muita mukavia mahdollisuuksia nauttia metsästä. Kampanjasta lisää kohdassa Metsästä voimaa –kampanja.\nPidetään toiminta vireänä niin, että maa- ja kotitalousnaiset koetaan houkuttelevana järjestönä!\np. 050 3581222, pekkalamerja@suomi24.fi


KIRKKOVUODEN 23. SUNNUNTAI – VUOSI B | Katolinen kirkko Suomessa\nKIRKKOVUODEN 23. SUNNUNTAI – VUOSI B\nKuurojen korvat avautuvat, mykän kieli laulaa riemuaan.\nSanokaa niille, jotka sydämessään hätäilevät: ”Olkaa lujat, älkää pelätkö. Tässä on teidän Jumalanne! Kosto lähestyy, tilinteon hetki. Jumala itse tulee ja pelastaa teidät.” Silloin aukenevat sokeiden silmät ja kuurojen korvat avautuvat, rampa hyppii silloin kuin kauris, mykän kieli laulaa riemuaan. Lähteitä puhkeaa autiomaahan, vuolaina virtaavat purot arolla. Hehkuva hiekka muuttuu lammikoiksi, janoinen maa pulppuaviksi lähteiksi.\n(Ps. 146:6c-7, 8-9a, 9bc-10. – 1b)\nEikö Jumala ole valinnut köyhät perimään valtakunnan?


Mitä opin vime vuonna? | sutkautuksia\nLähettänyt Taru klo tammikuuta 07, 2017\nMinna M 7. tammikuuta 2017 klo 9.10\nOikein hyviä oivalluksia! Ihanaa viikonloppua!\nElisa 7. tammikuuta 2017 klo 16.42\nKiitos Minna. Tällälailla vapaalla sitä ehtii miettiä monenmoista, joskus jopa ajatuksia. Ihanaa viikonloppua!\nMinna M 7. tammikuuta 2017 klo 9.11\nPuolis 7. tammikuuta 2017 klo 14.13\nUudet alusvaatteet on niiiiiiin piristäviä! Go girl!!!\nElisa 7. tammikuuta 2017 klo 16.44\nSanotaanko, että olen viime vuoden elänyt suurin piirtein muumina, joten uudet ihanat (pinkit?) alusvaatteet tuntuvat erittäin hyvältä ajatukselta!\nEteenpäin sanoi nainen uusissa alusvaatteissa :D\nTiina 7. tammikuuta 2017 klo 20.51\nLotta-kirjat <3 Alusvaatteet uusiksi, ehdottomasti! Kai sä toimit jo ; ) Mahtavaa viikonlopun jatkoa!\nElisa 7. tammikuuta 2017 klo 21.21\nLotta-kirjat = Jotain niin ihanaa. Mä haaveilen pitkän aikaa nuorena, että mun nimi olisi ollut LOtta (ihan vaan siksi koska Lotta oli niin ihanan sympaattinen ja samaistuttava), ja samalla siinä kirjoja lukiessa päätin, että jos saisin tyttölapsen, sen nimeksi tulisi Lotta. (Valitettavasti tyttöä ei tullut, mutta sain 2 ihanaa poikaa.)\nAlusvaatteet ovat varmasti huomenna pantu uusiksi, sen verran TILANNE kriittinen ja ns päällä. ;D\nIloa uuteen vuoteen ihana!